FRA  NÆR  OG  FJERN 


Templet  i  Stockholm 


Den  1 1-22.  juni  var  der  åbent  hus  i 
templet  i  Stockholm,  inden  selve  ind- 
vielsen, som  fandt  sted  d.  2.  juli.  lait 
besøgte  47.609  personer  templet  under 
det  åbne  hus,  og  næsten  alle  følte  Her- 
rens Ånd  i  dette  smukke  tempel.  Ikke 
færre  end  1213  udfyldte  en  seddel  med 
deres  navn  og  adresse,  og  besked  om, 
at  de  gerne  vil  have  besøg  af  missio- 
nærerne og  høre  mere  om  kirken,  og 
der  blev  solgt  omkring  2000  Mormons 
Bøger.  Derudover  blev  der  uddelt 
over  titusind  brochurer,  og  filmen  om 
tempelbyggeriet  gennem  tiderne  blev 
vist  til  ikke  mindre  end  41.000.  Det 
tager  normalt  2  år  at  opnå  så  gode 
resultater.  De  ikke-medlemmer  og  le- 
verandører der  var  impliceret  i  tem- 
pelbyggeriet har  alle  givet  udtryk  for, 
at  de  har  følt  en  særlig  glæde  ved  dette 
projekt,  og  de  der  var  med  til  indviel- 
sen, eller  som  siden  har  været  i  templet 
kan  kun  sande,  at  templet  er  blevet 
utroligt  smukt. 

Indvielsesceremonierne  foregik  fra 
d.  2-4.  juli,  og  den  første  fandt  sted  d. 
2.  juli  efter  en  hjørnestensceremoni. 
De  forskellige  indvielsessessioner  var 
fordelt  på  følgende  måde: 

2.  juli 

kl.  09.00:  Stockholms  stav,  Sverige 
kl.  11.00:  Helsingfors  stav,  Finland 
kl.  14.30:  Helsingfors  stav,  Finland  og 

Den  finske  Mission 
kl.  17.30:  Den  svenske  Mission, 

Stockholm. 


3.  juli 

kl.  09.00:  Stockholms  stav,  Sverige 
kl.  1 1.30:  Tampere  stav,  Finland 
kl.  14.30:  Gøteborg  stav,  Sverige  og 

heltidsmissionærer  i  Sverige 
kl.  17.30:  Oslo  stav,  Norge 

4.  juli 

kl.  09.00:  Oslo  stav,  Norge  og 

Den  norske  Mission 
kl.  11.30:  Århus  stav 
kl.  14.30:  København  stav  samt 

Reykjaviks  distrikt,  Island 

Ved  indvielsen  deltog  præsident 
Gordon  B.  Hinckley,  andenrådgiver  i 
Det  øverste  Præsidentskab,  ældste 
Thomas  S.  Monson,  Robert  D.  Hales, 
H.  Burke  Peterson,  William  Grant 
Bangerter,  Joseph  B.  Wirthlin,  Russell 
C.  Taylor,  Arthur  D.  Haycock  og 
David  Kennedy. 

Inden  indvielsesbønnen  sagde  præ- 
sident Hinckley:  »På  grund  af  præsi- 
dent Kimballs  og  præsident  Romneys 
helbredstilstand,  ligger  det  mig  meget 
stærkt  på  sinde,  at  jeg  bør  være  i  Salt 
Lake  City,  og  jeg  vidste  ikke  om  jeg 
skulle  komme.  Men  det  er  dejligt  at 
være  her.  Jeg  har  aldrig  været  væk  i  så 
lang  tid  -  to  uger.  Vi  har  været  i  temp- 
let i  Schweiz  og  i  Freiberg,  Østtysk- 
land. 

Freiberg  er  en  meget  gammel  by, 
der  fylder  800  år  næste  år.  I  udkanten 
af  byen  ligger  det  nye  smukke  tempel 
på  en  høj.  I  tre  dage  glædede  vi  os 
sammen  med  disse  trofaste  sidste  da- 


ges hellige  som  bærer  en  stor  byrde.  Vi 
græd  med  dem,  bad  med  dem  og  sør- 
gede med  dem.  Før  indvielsen  gik  no- 
get i  retningen  af  90.000  mennesker 
igennem  templet.  Der  er  kun  4200 
medlemmer  i  hele  landet!  Det  rørte 
mig  dybt  i  mit  hjerte  da  jeg  så  den  tro 
og  kærlighed  disse  hellige,  der  bor  un- 
der omstændigheder  de  ikke  kan  kon- 
trollere, har  til  Herren. 

I  går  tog  vi  det  første  spadestik  til  et 
nyt  tempel  i  Friederichsdorf,  udenfor 
Frankfurt.  Herfra  tager  vi  til  templet  i 
London,  og  så  hjem.  Jeg  er  glad  for  at 
jeg  kom.  Jeg  har  altid  påskønnet  det 
skandinaviske  folk  med  dets  store  arv 
af  mod,  styrke  og  handlekraft.  De  har 
bevaret  deres  frihed  og  værdighed. 

Dette  er  den  største  hændelse  i 
Nordens  historie,  næst  efter  dengang 
Norden  blev  åbnet  for  missioneringen. 
Vi  har  nu  åbnet  en  tredje  dimension 
for  Herrens  store  arbejde,  arbejdet  for 
de  døde.  Jer  er  sikker  på,  at  der  findes 
usete  tilhørere  hver  gang  et  tempel 
indvies.  Jeg  har  været  med  til  indviel- 
sen af  31  af  de  nu  35  eksisterende 
templer.  Joseph  Smith  ser  ned  til  os  i 
dag,  han  som  modtog  nøglerne  til  det- 
te sidste  store  værk. 

Hele  kirken  glæder  sig  med  jer  i 
dag.  Må  Gud  velsigne  jer,  i  vidunder- 
lige sidste  dages  hellige,  som  er  en  del 
af  en  verdensomspændende  kirke!« 

Derefter  fulgte  indvielsesbønnen: 

Evige  Fader,  alle  nationers  Dom- 
mer, du  store  Elohim,  vi  bøjer  os  for 
dig  på  denne  herlige  dag  og  i  din  el- 
skede Søns  Jesu  Kristi  navn  kommer 
vi  til  dig  i  en  indvielsesbøn,  og  præsen- 
terer dette  smukke  tempel  som  et  offer 
til  dig. 

Vi  er  taknemlige  for  denne  dag, 
hvor  dit  hus  er  blevet  fuldendt  i  dette 
gode  land.  Vi  er  taknemlige  for  væks- 
ten i  dit  værk  i  denne  nation  og  i  de 
andre  skandinaviske  lande  samt  Fin- 
land. Vi  har  ventet  længe  og  håbet  og 
bedt  for  denne  velsignelse.  Vore  hjer- 
ter er  fyldt  med  taknemlighed,  vore 
stemmer  taler  din  pris  og  sender  tak  til 
dig,  vor  gode  og  nådige  Fader. 

Vi  takker  dig  for  gengivelsen  af  det 
evige  evangelium  gennem  din  udvalgte 
tjener,  Joseph  Smith.  Vi  takker  dig  for 
enhver  gave  og  nåde,  ret  og  myndig- 
hed som  er  givet  til  dine  børn  gennem 
åbenbaring  af  din  magt,  og  som  sam- 
ler alle  lærdomme,  ordinanser  og 
myndigheder  fra  tidligere  uddelinger  i 
denne  tidernes  fylde. 

Vi  takker  dig  for  de  trofaste  missio- 
nærer som  kom  her  under  store  ofre  i 
tidligere  tider,  for  at  begynde  værket  i 
denne  del  af  verden.  Vi  takker  dig,  for 
alle  dem  der  har  fulgt  dem,  og  for  alle 
der  har  lyttet  til  deres  ord  og  modtaget 
deres  vidnesbyrd.  Vi  takker  dig  for  al- 
le som  har  gået  ned  i  dåbens  vande, 
som  derpå  har  modtaget  Helligåndens 
gave  og  fået  bekræftet  deres  medlems- 
kab i  din  sande  kirke. 

Vi  har  længtes  efter  denne  dag,  hvor 
vi  kan  modtage  vore  tvætninger  og 
salvelser,  vore  tempelbegavelser  og 
vore  beseglinger,  og  hvor  vi  kan  give 
disse  velsignelser  til  vore  forfædre. 
Tilgiv  os  vore  synder,  så  vi  kan  stå 
rene  for  dig  og  værdige  til  at  tjene  i 
dette  helliggjorte  hus  som  dine  sønner 
og  døtre. 

Vi  takker  dig  for  denne  hellige  byg- 
ning, for  dens  skønhed  i  et  land  hvor 
der  findes  så  meget  smukt,  og  for  de 
storslåede  formål  den  er  blevet  bygget 
til.  Og  nu,  som  dine  tjenere,  med  det 
hellige  præstedømmes  myndighed  - 
den  guddommelige  myndighed  som 
kommer  fra  dig  -  og  i  Jesu  Kristi  navn, 
indvier  vi  til  dig  og  din  Søn,  dette 
Stockholm  Tempel  i  Sverige  for  Jesu 
Kristi  Kirke  af  Sidste  Dages  Hellige. 
Vi  indvier  jorden  det  står  på  med  de 
planter  der  forskønner  den.  Vi  indvier 


bygningen  og  alle  dens  bestanddele, 
fra  dens  sokkel  til  spirets  top.  Vi  ind- 
vier alle  værelser  og  gange,  det  faste 
inventar,  alt  udstyr  og  alle  de  elemen- 
ter der  er  blevet  samlet,  at  det  må  vir- 
ke efter  hensigten  og  fremme  en  tilbe- 
delsens ånd  hos  alle  der  kommer  her- 
ind. 

Bevar  og  beskyt  det.  Hellig  det  og 
våg  over  det.  Må  din  herlighed  hvile 
over  det,  og  din  Ånd  dvæle  i  det. 

Må  det  være  et  fristed  fra  verden. 
Må  det  være  en  kilde  til  inspiration  og 
fred.  Må  det  blive  betragtet  som  dit 
hellige  hus,  et  guddommelige  pagters 
og  evige  løfters  hus.  Må  de  der  kom- 
mer herind  aflægge  verdens  bekym- 
ringer og  arbejde  med  øjet  alene  hen- 
vendt på  din  herlighed.  Vil  du  udgyde 
kundskab  om  guddommelige  og  evige 
ting  over  deres  hoveder.  Må  de  blive 
styrket  i  troen  og  vidnesbyrdet  og 
vokse  i  værdighed  for  dig. 

Smil  ned  til  dine  trofaste  hellige,  og 
giv  dem  fremgang  når  de  lever  ærligt 


for  dig  og  betaler  deres  tiende  og  offe- 
rydelser. Velsign  deres  hjem  så  kærlig- 
hed og  fred  vil  dvæle  hos  dem.  Velsign 
dem,  at  de  ikke  skal  mangle  jordens 
goder  således  at  de  kan  mætte  sig  med 
alt  fredeligt  fra  himlen.  Velsign  dette 
land,  hvor  dit  tempel  findes,  og  dets 
nabolande,  at  disse  nationer  må  have 
frihed  og  fred,  og  må  deres  folk  van- 
dre i  retfærdighed  så  de  er  værdige  til 
din  overvågende  magt. 

Bevar  disse  nationer  fra  krig  og  un- 
dertrykkelse, og  må  deres  folk  se  fil 
dig  og  åbne  deres  døre  og  hjerter  for 
dine  budbringere  der  bringer  dem  evig 
sandhed.  Tusinder  har  ærbødigt  vand- 
ret gennem  denne  hellige  bygning.  Må 
indtrykkende  fra  deres  besøg  røre  sig  i 
deres  sind  og  danne  et  ønske  om  at 
lære  mere  om  dig  og  dine  formål  for 
dine  børn.  Må  de  søge  og  finde  og 
lære. 

Må  indvielsen  af  dette  tempel  åbne 
en  ny  tidsalder  for  dit  værk  i  hele 
Skandinavien   og   Finland.  Velsign 


Det  celestiale  værelse.  Værelset  oplyses  gennem  et  vindue  i  taget,  hvor  der 
hænger  en  specialbygget  krystallysekrone.  Farverne  er  holdt  i  natur,  hvidt 
og  guld 

missionærerne  og  led  dem  til  dem  hvis 
hjerter  higer  efter  sandheden.  Velsign 
lederne  i  stavene,  wardene  og  missio- 
nerne. 

Støt  og  inspirer  tempelpræsidenten 
og  hans  rådgivere,  hans  hustru  og 
hendes  assistenter,  og  alle  som  har  et 
ansvar  i  dit  hellige  hus.  Giv  dem  styr- 
ke og  kraft,  og  en  stor  kærlighed  i  der- 
es hjerter  til  dem  der  kommer  her  for 
at  tjene  dig  og  gøre  det  arbejde  der 
skal  gøres,  hvis  dine  evige  formål  skal 
opfyldes. 

Elskede  Fader,  vi  erindrer  os  din 
udvalgte  tjener,  præsident  Spencer  W. 
Kimball.  Han  er  elsket  blandt  dit  folk. 
Vi  beder  for  ham,  vor  kære  profet.  Vil 
du  høre  vore  bønner  og  besvare  dem 
med  en  velsignelse  over  hans  hoved. 
Velsign  alle  som  arbejder  med  ham  i 
dette  herlige  sidste  dages  værk. 

Fader  vi  beder  dig  om  at  velsigne 
din  sag  i  hele  verden.  Smil  i  kærlighed 
ned  til  dit  folk  hvor  de  end  findes.  Må 
Zions  ånd  vokse  i  deres  hjerter.  Må  de 
se  til  dig  og  leve.  Velsign  lederne  i  dit 
værk  i  alle  lande  og  velsign  dine  tro- 
faste hellige,  hver  især,  så  vidnesbyrdet 
om  dig  og  din  elskede  Søn  kan  vokse 
og  modnes  i  alles  hjerter  og  blive  som 
en  mur  imod  al  den  modstand  de  kan 
møde. 

Almægtige  Gud,  vore  ånders  Fader, 
modtag  vor  tak.  Udgyd  din  helbre- 
dende kraft  over  os.  Må  kærligheden 
til  dig  og  din  Søn  vokse  i  vore  hjerter 
og  må  vi  række  hånden  ud  til  hinan- 
den i  kærlighed.  Tilgiv  os  vore  synder 
og  styrk  os  imod  det  onde.  Lad  os 
vokse  i  vor  tjeneste  for  din  store  evige 
sag  og  velsign  os  i  vore  bestræbelser 
på  at  opbygge  dit  rige,  beder  vi  yd- 
mygt som  dine  taknemlige  sønner  og 
døtre,  i  din  elskede  Søns,  Herren  Jesu 
Kristi  navn.  Amen. 


Dåbsværelset.  Dåbsfonten  bæres  af  12  okser,  som  repræsenterer  Israels  12 
stammer.  Her  udføres  stedfortrædende  dåb  for  de  døde. 


Tempeluger  for  de 
nordiske  lande 

Sep.  3-7.  Finland  (Tammerfors  stav 
og  mission) 

10-14.  Sverige  (Stockholms  stav  og 
mission) 

17-21.  Norge  (Stav  og  mission) 
24-28.  Danmark  (København  stav) 

Okt.  1-5.  Finland  (Helsingfors  stav  og 
mission) 

8-12.  Sverige  (Gøteborg  stav) 
15-19.  Norge  (Stav  og  mission) 
22-26.  Danmark  (Århus  stav) 
29- 

Nov.  -2.  Finland  (Tammerfors  stav  og 
mission) 

5-9.  Sverige  (Stockholm  stav  og  missi- 
on) 

12-16.  Norge  (Stav  og  mission) 
19-23.  Danmark  (København  stav) 
26-30.  Finland  (Helsingfors  stav  og 
mission) 


Dec.  3-7.  Sverige  (Gøteborg  stav) 
10-14.  Alle  sprog 
17-21.  Alle  sprog 
23-31.  Lukket 
Jan.  1-4.  Lukket 

Deltagertallet  bør  fordeles  jævnt 
over  hele  året,  så  sommermånederne 
ikke  bliver  overbelastet. 


Fødselsdagsfest  for 
hjælpeforeningen 
i  Århus  Ward 

Den  16.  marts  1985  inviterede  Århus 
Wards  Hjælpeforening  til  fødselsdags- 
fest, der  bl.a.  bød  på  en  tale  over  em- 
net: »Kvinden  som  datter  -  hustru  og 
mor«,  samt  undervisning  i  at  udnytte 
sine  muligheder  som  enlig  kvinde. 

Endvidere  var  der  dejlige  musikal- 
ske indslag  og  filmforevisning. 


Søstrene  nød  eftermiddagens  dejlige 
samvær,  og  morede  sig  herligt  sam- 
men. Vi  følte  Herrens  Ånd  blandt  os 
denne  eftermiddagsstund,  og  følte  tak- 
nemlighed over  at  han  gav  os  hjælpe- 
foreningen for  så  mange  år  siden. 
Fødselsdagsfesten  afsluttedes  med  en 
dejlig  tale  af  Biskop  Jørn  Holm 
Bendtsen,  hvor  han  udtrykte  den  be- 
tydning hjælpeforeningen  har  for  ham 
som  ægtemand,  præstedømmebærer 
og  som  biskop.  Det  var  virkelig  noget 
der  varmede  søstrenes  hjerter  at  høre 
hvor  stor  en  støtte  deres  arbejde  som 
besøgslærerinder  er  for  biskoppen. 
Det  var  en  vidunderlig  dag,  og  der 
skal  lyde  en  tak  til  de  ca.  20  søstre  der 
med  iver  deltog  i  forberedelserne  og 
udførelsen,  og  til  alle  de  søstre  der 
hyldede  hjælpeforeningen  på  dens 
årsdag. 

Karen  Bidstrup 
Hjælpeforeningspræsidentinde 


Logi  i  templets  nærhed 


Her  følger  en  foreløbig  fortegnelse  over  dem  der  udlejer  logi  i  nærheden  af  templet  i  Stockholm.  Broder  Gunnar 
Simonsson  er  parat  med  yderligere  oplysninger,  telefon  00946750  265  30. 


Værelser: 

Vasterhaninge 

Fam.  Dieguez 
Filgrånd  6, 

1 37  00  Våsterhanninge 

Sara  Ekelund 
Konvaljevågen  10, 
1 37  00  Vasterhaninge 

Fam.  Hanke 

Skogsvågen  30, 

137  00  Vasterhaninge 

Hesslingby 
Herrgård, 
13690  Handen 

Kerstin  Nyrén 
Fam.  Olsen 

Handen 

Yvonne  Fhors 
Sleipnerv.  39, 
13642  Handen 

B.  Karlfeldt 


Pris: 

50:-/seng 

60:-/seng 

250:- 

75:-/seng 

fr.  1/11-85  85:- 

100:-/seng 

800:-  må-fr 
1000:-  må-må 

85:-/seng 
60:-/bad 


Tel: 

0750-216  45 
0750-210  84 
0750-370  74 
0750-323  03 


Dobb.  rum 


Enk.-rum     Extraseng    Frokost  Sengetcfj 


0750-29  543 
0498/782  51 


08-777  50  22 
08-22  1 1  40  arb. 


2X) 


6XX) 

5  stk.  3  sengerum 
5  stk.  4  sengerum 

1 

3  rum  og  køkken 
72  kvm. 


nej 


ja 


nej 


nej 

9 


nej 


nej 


08-745  07  26  2 
0766-62  316 

X)  eget  rum  med  køkken,  kogemulighed,  egen  bruser  og  indgang,  farve-TV,  telefon.  44-60  kvm. 
XX)  1  toilet  med  bruser  pr.  3  rum.  3  rum  tilpasset  handicappede.  1  køkken  med  køl,  frys. 


nej 
nej 
nej 

nej 
ja 

ja 
nej 

ja 
nej 


nej 


25:-/leje 
25:-/leje 

ja 
nej 

ja 
nej 

Templet  i  Freiberg  indviet 


Fra  d.  3-15.  juni  var  der  åbent  hus  i 
templet  i  Freiberg,  Østtyskland.  Tem- 
pelpræsident Henry  Burkhardt  fortæl- 
ler, at  den  første  dag  ikke  var  så  stor 
en  succes,  men  senere  i  ugen  begyndte 
flere  og  flere  at  komme,  og  til  sidst  var 
der  lange  køer  af  ventende  østtyskere, 
der  ville  ind  og  se  templet  inden  det 
blev  lukket  for  offentligheden,  ligesom 
det  har  været  tilfældet  når  man  har 
holdt  åbent  hus  ved  templerne  i  den 
vestlige  verden. 

»Åbent  hus  programmet  blev  en 
succes«  fortæller  ældste  Hans  Ringger 
fra  De  halvfjerds'  første  Kvorum,  der 
var  formand  for  tempelkomiteen. 

De  besøgende  kom  først  til  Frei- 
berg wards  kirkebygning  der  ligger 
ved  templet.  Der  så  de  en  »meget  pro- 
fessionel« lysbilledpræsentation  der 
var  produceret  lokalt.  Præsentationen 
forklarede  formålet  med  templer,  og 
talte  om  dåb  for  de  døde.  Efter  præ- 
sentationen blev  de  besøgende  vist 
rundt  i  kirken,  og  fik  forklaret  nogle 
af  kirkens  programmer  af  rundvisere. 
Efter  rundvisningen  i  kirken  gik  de 
besøgende  hen  for  at  se  det  nybyggede 
tempel. 

Manuskriptet  til  lysbilledpræsenta- 
tionen  var  skrevet  af  ældste  G.  Richter, 
der  tjener  som  tempelmissionær  i 
Freiberg.  Man  anvendte  en  professio- 
nel speaker,  og  underlægningsmusik- 
ken var  af  Tabernakelkoret. 

Færdiggørelsen  af  templet  blev  offi- 
cielt fejret  fredag  d.  28.  juni,  hvor 
hundreder  af  kirkens  medlemmer 
samledes  med  kirkens  ledere  og  rege- 
ringsrepræsentanter. 

Færdiggørelsen  af  templet  blev  fej- 
ret i  det  nye  tempel  og  det  tilhørende 
stavscenter  for  Freiberg.  De  formelle 
ceremonier  bestod  af  taler,  præsenta- 
tioner og  indsættelse  af  en  hjørnesten  i 
bygningen.  Festlighederne  begyndte 
med  at  kirkens  generalautoriteter  og 
adskillige  officielle  regeringsrepræsen- 
tanter fra  Østtyskland  fik  forevist  det 
nye  tempel.  Mødet  blev  ledet  af  tem- 
pelpræsidenten Henry  J.  Burkhardt. 

Blandt  talerne  var  præsident  Gor- 
don B.  Hinckley,  andenrådgiveren  i 
Det  øverste  Præsidentskab. 


Præsident  Hinckley  fortalte  kirkens 
medlemmer,  at  det  var  en  vidunderlig 
dag  i  verdens  historie,  og  i  deres  liv, 
fordi  de  nu  for  første  gang  kunne 
modtage  alle  kirkens  velsignelser. 

»For  halvtreds  år  siden  netop  i  dag,« 
sagde  han  »rejste  jeg  som  ung  missio- 
nær gennem  Dresden,  Meissen  og  Le- 
ipzig. Men  jeg  drømte  aldrig  om,  at 
jeg  en  dag  skulle  komme  tilbage  og  se 
denne  smukke  bygning.« 

Præsident  Hinckley  sagde,  at 
»5.5000.000  medlemmer  af  kirken 
over  hele  verden  glæder  sig  med  med- 
lemmerne af  kirken  i  denne  del  af 
Tyskland  over  dette  Guds  hus«. 

I  Jesu  Kristi  Kirke,  fortalte  han  vi- 
dere, »lærer  vi  at  leve  i  fred,  i  et  kær- 
lighedens og  broderskabets  evangeli- 
um. Gud  er  vor  evige  Fader.  Vi  er  alle 
hans  børn.  Vi  er  alle  brødre  og  søstre, 
og  det  er  vort  ansvar  at  hjælpe  hinan- 
den, at  bringe  fred  og  broderskab  ud  i 
verden.  Alt  der  sker  i  dette  tempel  vil 
blive  udført  i  den  ånd.« 

Præsident  Hinckley  fortalte,  at 
templet  repræsenterer  et  storslået 
samarbejde  mellem  mænd  og  kvinder 
der  er  kommet  til  at  påskønne  hinan- 


den langt  dybere.  »Skønt  ikke  alle  de 
der  er  samlet  her  i  dag  tror  det  samme 
som  vi  tror,  vil  vi,  at  I  skal  vide,  at  vi 
beder  for  jer  alle,  og  at  I  alle  har  en 
særlig  plads  i  vore  hjerter,  som  det  er 
tilfældet  med  hele  menneskeheden,« 
sagde  han. 

Herman  Kalb,  der  var  den  officielle 
repræsentant  for  præsteskabet  i  Øst- 
tyskland, overrakte  et  officielt  vel- 
komstbrev til  kirkens  ledere,  og  mod- 
tog til  gengæld  et  læderindbundet  brev 
fra  kirken,  hvori  den  gav  udtryk  for 
sin  påskønnelse  af  det  samarbejde  den 
har  haft  med  regeringen  under  opfø- 
relsen af  templet. 

Regeringsledere  roste  kirken  for 
dens  eksempel  på  familiesammenhold, 
hårdt  arbejde  og  dens  forkyndelse  af 
fred. 

Dr.  Dieter  Hantzsche,  der  er  Arki- 
tekt-direktør i  Dresdens  bygningsaka- 
demi  -  det  regeringsselskab  der  assiste- 
rede kirken  med  hensyn  til  design  og 
opførelse  af  templet,  fortalte  de  tilste- 
deværende, at  projektet  var  begyndt 
under  gensidig  skepsis,  men  at  da  det 
var  ovre,  havde  han  til  fulde  nydt  op- 
levelsen, og  var  stolt  over  projektet. 

»Det  er  i  sandhed  et  under«,  sagde 
han  om  projektet,  der  blev  fuldført  på 
2  år,  »Dr.  Hantzsche  sagde,  at  den  to- 
lerance og  åbenhed  der  blev  oplevet 
ved  opførelsen  af  denne  bygning  bur- 
de tjene  som  et  eksempel  for  alle  men- 
nesker,« ifølge  Richard  P.  Lindsay, 
der  er  den  øverste  leder  for  kirkens 
informationstjeneste,  og  som  var  til 
stede,  for  at  hjælpe  medierne  med  der- 
es dækning  af  begivenheden. 

Regeringsrepræsentanter  arbejdede 
nært  sammen  med  præsident  Burk- 
hardt,  og  ligeledes  med  Emil  B.  Fet- 
zer,  der  er  kirkens  arkitekt,  og  som 
adskillige  gange  rejste  til  Østtyskland 
og  der  dannede  et  varmt  venskab  med 
regeringsarkitekterne.  Br.  Fetzer  var 
til  stede  ved  festlighederne  om  freda- 
gen. Præsident  Hinckley  sagde  at 
brevet  der  blev  givet  til  kirken  af  hr. 
Kalb  vil  blive  placeret  i  kirkens  arkiv- 
er, når  det  er  blevet  vist  til  præsident 
Spencer  W.  Kimball. 

Ældste  Thomas  S.  Monson  nævnte, 
at  byen  Freiberg  havde  sat  et  billede  af 
det  nyligt  opførte  tempel  på  deres  ju- 
lebudskab sidste  år.  Han  sagde,  at 
kirken  aldrig  før  havde  haft  et  bedre 
samarbejde  med  de  lokale  og  nationa- 
le myndigheder  end  det  havde  været 
tilfældet  i  Freiberg. 

»Templet  vil  have  en  særlig  plads  i 
alle  de  sidste  dages  helliges  hjerter,« 
sagde  ældste  Monson,  og  tilføjede,  at 
»medlemmerne  i  denne  del  af  Tysk- 
land har  lagt  deres  hjerters  stolthed  og 
kærlighed  i  opførelsen  af  denne  byg- 
ning, og  de  har  ofret  for  den.  Jeg  tak- 
ker jer  af  mit  fulde  hjerte.  Medlem- 
merne af  kirken  her  i  Østtyskland  er 
loyale  medlemmer  og  loyale  borgere. 
De  elsker  Herren  af  hele  deres  hjerte 
og  deres  næste  som  dem  selv,«  sagde 
ældste  Monson. 

Ældste  Joseph  B.  Wirthlin  fra  De 
halvfjers'  første  Kvorum  og  område- 
præsident for  Europa,  sagde,  at 
drømmen  hos  kirkens  medlemmer  i 
mere  end  en  generation  er  blevet  op- 
fyldt, nu  hvor  templet  er  blevet  bygget. 

Stefan  Wolf,  der  stod  som  ansvars- 
havende for  selve  byggeriet,  deltog  og- 
så i  mødet,  og  talte  om  det  fine  hånd- 
værk der  var  blevet  lagt  for  dagen,  ved 
opførelsen  af  templet. 

Kirkens  officielle  repræsentanter 
inviterede  de  nationale  og  lokale  rege- 


ringsrepræsentanter til  at  deltage  i 
hjørnestensceremonien. 

»Den  smukkeste  del  af  mødet,«  for- 
tæller Dr.  Lindsay,  »var  den  glæde  og 
opfyldelse  man  så  og  følte  i  kirkens 
medlemmers  øjne  og  hjerter. 

En  stor  gruppe  ældre  mænd  og 
kvinder,  forældre  og  børn  var  til  stede, 
og  et  dygtigt  kor  af  tyske  sidste  dages 
hellige  sang  som  en  del  af  tempelind- 


»Almægtige  Gud,  du  store  Elohim,  i 
din  elskede  Søns  Jesu  Kristi  navn,  bø- 
jer vi  os  for  dig  i  bøn  og  taksigelse. 

Denne  indvielsesdag  vender  vore 
hjerter  sig  til  dig.  Vi  takker  dig  for 
dette  hellige  tempel  i  dette  land  og 
denne  nation.  Vi  takker  dig  for  alle 
dem,  der  har  gjort  det  muligt  at  opføre 
denne  bygning  -  regeringsmedlem- 
merne der  har  stillet  sig  positive,  og 
gjort  land  og  materialer  tilgængelige, 
arkitekter  og  håndværkere,  og  alle 
dem,  der  har  muliggjort  denne  herlige 
indvielsesdag.  Vi  er  dig  taknemlige 
for,  at  det  nu  står  færdigt,  og  at  vi  kan 
skænke  dig  det,  vor  elskede  Fader  og 
til  din  enbårne  Søn,  verdens  Frelser. 
Vil  du  acceptere  det  som  et  offer  fra 
dine  taknemlige  sønner  og  døtre. 

Du  ved,  at  vi  længe  har  bedt  om  at 
få  et  tempel  i  vor  midte.  Du  ved,  at  vi 
elsker  dig,  og  at  vi  elsker  ordinanserne 
og  velsignelserne  i  dit  hus.  Vi  takker 
dig,  at  vi  er  i  stand  til  at  tilbede  dig  i 
ånd  og  sandhed.  Vi  takker  dig,  for  at 
vi  nu  kan  komme  til  denne  helligdom 
og  føle  den  hellige  indflydelse  der  fin- 
des her. 

Vi  er  taknemlige  over,  at  titusinder 
af  mennesker  fra  dette  land  besøgte 
denne  hellige  bygning  inden  indvielsen. 
De  så  dens  skønhed  og  følte  påvirk- 
ningen. Vi  beder  ydmygt  at  deres  be- 
søg vil  lede  dem  til  en  større  påskøn- 
nelse af  det  gode  og  smukke  i  dine 
evige  sandheder. 

Vi  samles  her  i  dag,  som  folk  fra 
forskellige  nationer,  forenet  i  en  fælles 
kærlighed  til  dig,  vor  Fader,  og  din 
Søn,  alle  menneskers  Forløser.  Vi 
takker  dig  for  den  fred  som  gør  dette 


vielsesceremonierne.« 

Kirkens  ledere  fra  USA  og  Østtys- 
kland omfavnede  varmt  hinanden  ef- 
ter ceremonierne.  Mange  af  de  østty- 
ske ledere  havde  aldrig  haft  mulighed 
for  at  komme  i  templet. 

»Det  var  en  rørende  og  smuk  be- 
givenhed« sagde  br.  Lindsay. 
Church  News. 


muligt,  og  for  den  gæstfrihed  denne 
nation  udviser  ved  at  tillade  os  at  sam- 
les i  dette  hellige  tilbedelseshus.  Vore 
hjerter  er  rørt  af  det  venskabs  bånd  vi 
føler.  Styrk  det  bånd,  og  lad  os  række 
ud  i  kærlighedens  og  påskønnelsens 
og  den  gensidige  respekts  ånd.  Må  vi 
vokse  i  kundskab  og  forståelse  af  din 
evige  plan  for  dine  børn,  dine  sønner 
og  døtre  i  alle  nationer. 

Vi  takker  dig  for  dit  folks  ofre,  som 
har  givet  os  midler  til  at  opføre  dette 
hellige  hus.  Velsign  dem  hver  især. 
Smil  i  kærlighed  til  dem,  at  de  må  føle 
din  guddommelige  kærlighed.  Vi  be- 
der til,  at  alle  der  har  skænket  til  den- 
ne hellige  sag  vil  blive  velsignet  af  dig 
med  jordens  goder  og  himlens  gud- 
dommelige ting,  og  at  de  alle  må  leve 
med  taknemlighed  til  dig,  og  i  taknem- 
lighed for  din  store  godhed. 

Fader,  vi  takker  dig  for  den  fred  der 
findes  i  verden,  og  beder  dig,  at  den 
fortsat  må  vokse,  så  mænd  og  kvinder 
overalt  kan  bruge  deres  tid,  deres  ta- 
lenter og  deres  midler  til  at  fremme 
det  gode.  Må  forståelse  og  respekt 
øges  mellem  jordens  nationer. 

Trøst  og  støt  enken  og  hendes  børn. 
Formild  ensomheden  for  den  ægte- 
mand der  har  mistet  sin  ægtefælle. 
Lad  dem  vide,  at  gennem  dit  gud- 
dommelige forsyn  kan  de  hellige  ægte- 
skabsbånd  gøres  evige.  Du  har  gengi- 
vet præstedømmet  som  vil  blive  udø- 
vet i  dette  hus,  til  at  binde  i  himlen 
hvad  der  bliver  bundet  på  jorden,  be- 
segle mænd  og  hustruer,  forældre  og 
børn,  så  familierne  kan  være  evigt  for- 
enede. 

Nu,  elskede  Fader,  med  det  hellige 


 •  

Vi  bringer  her  indvielsesbønnen 
til  Freiberg  templet: 

præstedømmes  myndighed,  som  vi 
bærer,  og  i  Jesu  Kristi  navn  indvier  vi 
til  dig  og  din  Søn,  dette  Freiberg 
Tempel  for  Jesu  Kristi  Kirke  af  Sidste 
Dages  Hellige.  Vi  indvier  det  som  din 
hellige  bolig.  Vil  du  acceptere  det,  kæ- 
re Fader,  og  vil  du  hellige  det  således 
at  alle  der  kommer  her  må  føle  din 
Hellige  Ånds  nærværelse.  Vi  helliger 
det  til  det  store  og  hellige  værk  der 
skal  gøres  her.  Må  det  være  som  en 
klar  og  lysende  stjerne  for  dine  tro- 
faste sønner  og  døtre.  Må  sandheden 
der  forkyndes  her  og  de  ordinanser 
der  udføres  heri  blive  accepteret  med 
taknemlige  hjerter  af  dem,  der  elsker 
dig  som  vor  Fader  og  Gud. 

Velsign  dette  hus,  beder  vi  dig.  Må 
du  våge  over  det.  Må  det  blive  beskyt- 
tet mod  naturens  storme  og  mod  en- 
hver vanhelligende  hånd  eller  menne- 
skelig handling.  Må  det  være  et  helligt 
sted,  et  fredens  hus,  en  retfærdighe- 
dens helligdom.  Må  de  der  kommer 
her,  komme  med  ubesmittede  hænder 


og  rene  tanker.  Må  de  gå  herfra  med 
glæde  og  fred  i  deres  hjerter,  og  synge 
takkesange  til  dig.  Velsign  fædrene  og 
mødrene  blandt  dine  hellige,  at  de  må 
være  eksempler  for  deres  børn,  og  op- 
drage dem  i  kærlighed  og  sandhed. 
Velsign  børnene,  at  de  må  ære  og  re- 
spektere deres  forældre.  Må  din  fred 
hvile  i  dit  folks  hjem.  Smil  ned  på  dem, 
og  giv  dem  dine  rigeste  og  bedste  vel- 
signelser. Må  ingen  gå  sultne  og  nøgne 
eller  være  uden  ly  fra  de  storme  der 
blæser  omkring  dem.  Må  kundskaben 
om  dig  og  dine  veje  vokse  i  deres  hjer- 
ter og  sind.  Må  deres  kærlighed  til  dig 
vokse.  Må  de  række  ud  til  deres  næste 
i  kærlighed,  og  vandre  i  retfærdighed 
og  tro,  som  det  passer  sig  for  Guds 
hellige. 

Til  dig  løfter  vi  vor  røst  i  takkesal- 
mer.  Til  dig  bekender  vi  vor  kærlighed. 
Til  dig  beder  vi  i  tro  og  taknemlighed. 

Må  denne  dag  blive  husket  længe  i 
kirkens  optegnelser.  Må  den  blive  er- 
indret med  taknemlighed  og  påskøn- 


nelse. Må  den  markere  begyndelsen  af 
en  ny  glædens  dag  for  dit  folk.  Må 
deres  tårer  blive  til  smil.  Må  deres 
byrder  blive  lettet.  Må  deres  bekym- 
ringer blive  løftet.  Må  forsikringen  om 
at  du  er  nær  styrke  ethvert  hjerte. 

Evige  Fader,  modtag  vor  tak.  Hør 
vor  bøn,  smil  ned  til  os.  Tilgiv  os  vore 
synder  og  mangler.  Beskyt  os  mod 
ondt.  Modtag  dette  hus  som  vort  of- 
fer. Velsign  det  fra  dets  fundament  til 
spirets  top,  dets  vægge,  dets  tag,  dets 
gange  og  værelser  og  altre  og  alle  mø- 
bler og  fast  inventar. 

Vi  indvier  dette  hus,  og  samtidig 
indvier  vi  atter  os  selv  til  dig  og  dine 
evige  formål.  O  Gud,  du  store  og  evige 
Fader,  disse  ting  beder  vi  dig  om  som 
dine  taknemlige  børn,  og  bærer  vid- 
nesbyrd om  dig  og  din  elskede  Søn,  i 
hans  hellige  navn,  ja  i  verdens  Forlø- 
sers navn.  Herren  Jesu  Kristus. 
Amen.« 


Stavsmesterskaber  i 
Århus  stav 

Århus  stav  afholdt  stavsmesterskaber 
i  Badminton  og  Volleyball  i  Aalborg, 
d.  5.  april.  Der  mødte  75  spillere  op, 
og  alle  deltog  med  stor  iver.  Der  blev 


Deltagerne  ved  stavsmesterskaberne 

spillet  fra  kl.  10  til  17.30  hvorefter  alle 
tog  ind  til  kirken  og  spiste.  Sportshal- 
len i  kirken  på  Riishøjsvej  var  meget 
flot  pyntet  med  dannebrogsflag  og 
rød-hvide  crepestrimler.  Pynten  og  de 
kulørte  lamper  kom  rigtigt  til  deres  ret 
under  dansen  om  aftenen. 

De  kårede  vindere  fik  overrakt  de- 


res præmier,  og  samtidig  fik  vinderne 
fra  Aalborg  Cup,  som  var  blevet  af- 
holdt for  3.  år  i  træk  overrakt  deres 
præmier.  De  der  opnåede  en  1.  eller  2. 
plads  gik  videre  til  danmarksmester- 
skaberne, der  er  omtalt  andetsteds  i 
bladet. 
TAJ/LK 

Templet  i  Frankfurt  nu 
under  konstruktion 


Præsident  Gordon  B.  Hinckley  tog  det  første  spadestik  d.  1.  juli,  1985. 


Mere  end  1000  medlemmer  af  kirken 
deltog  i  spadestiksceremonien  for 
Frankfurt  templet  mandag  d.  1.  juli,  i 
den  lille  by  Friederichsdorf  udenfor 
selve  Frankfurt,  hvor  templet  skal  lig- 
ge. De  kom  fra  hele  det  distrikt  der 
skal  betjenes  af  det  kommende  tem- 
pel. Der  var  medlemmer  fra  Tyskland, 
Østrig,  Frankrig,  Belgien  og  Holland. 
Der  var  ialt  repræsenteret  19  stave  og 
6  distrikter.  Der  bor  ca.  53.000  med- 
lemmer i  tempeldistriktet. 

Musikken,  der  blev  sunget  af  koret, 
var  passende  og  smuk,  og  kunne  høres 
langt  ud  over  tempelpladsen.  For- 
manden for  tempelkomiteen,  regio- 
nalrepræsentanten ældste  Klaus  F. 
Hasse,  åbnede  ceremonien  med  at 
kalde  dette  en  stor  dag  for  Tyskland, 
nu  hvor  et  Herrens  tempel  skulle  byg- 
ges på  tysk  jord.  Åbningsbønnen  blev 
bedt  af  regionalrepræsentant  ældste 
Michael  Schulze. 

Områderepræsentanten,  ældste  Jo- 
seph B.  Wirthlin  fortalte  -  gennem  sin 
tolk,  broder  Hanno  Luschin  -  om  sin 
særlige  kærlighed  for  Tyskland.  Hans 
forfædre  kom  fra  Basel-området,  men 
havde  af  religiøse  årsager  forladt  det 
område,  i  lighed  med  Hugenotterne, 
som  for  nogle  hundrede  år  siden  var 
kommet  til  Friederichsdorf  i  håbet  om 
at  fmde  religiøs  tolerance.  Præsident 
Wirthlin  takkede  folket  i  Friederichs- 
dorf og  byrådet  for  tilladelsen  til  at 
bygge  templet  i  den  by,  der  igennem 
historien  har  vist  sin  religiøse  toleran- 
ce. »Templet  vil  blive  et  skjold  og  en 
beskyttelse  for  byen  i  årene  fremover,« 
fortsatte  præsident  Wirthlin,  »et  fred- 
fyldt sted,  for  de  der  kommer  til  tem- 
plet har  kun  gode  hensigter.  Den  øn- 
sker en  åndelig  opbyggelse  og  en  indre 
fred«.  Præsident  Wirthlin  roste  også 
den  tyske  tempelarkitekt,  broder  Rolf 
Metzner. 


Som  repræsentant  for  bystyreisen, 
fortalte  fru  Reinhuber-Adorno  hvor- 
dan hun  to  gange  før  har  mødt  mor- 
monmissionærer der  har  forsøgt  at 
omvende  hende.  Hun  var  meget  im- 
poneret over  disse  to  unge  mænd,  der  i 
to  år  lægger  uddannelse  og  karriere  til 
side  for  at  tjene  Herren  og  kirken. 
Hun  sagde,  at  der  må  være  noget  godt 
i  en  kirke,  der  kan  indgyde  den  hold- 
ning i  sine  unge.  Hun  ønskede  kirken 
held  og  lykke  med  opførelsen  af  temp- 
let. 

Med  broder  Jurgen  Fischer  som 
oversætter,  henledte  ældste  Thomas  S. 
Monson  opmærksomheden  på  det  fi- 
ne vejr,  som  han  sagde,  kunne  tages 
som  et  godt  tegn  for  tempelprojektet. 
Ældste  Monson  fortalte  de  tilstedevæ- 
rende, at  templet  vil  blive  »et  fredfyldt 
sted,  et  ly  mod  livets  storme.«  Han 
citerede  Herren,  da  Han  talte  til  Sal- 
omo,  som  byggede  et  tempel  for  man- 
ge århundreder  siden,  »Mit  hjerte  skal 
være  der  alle  dage«.  Folket  i  Frie- 
derichsdorf skal  aldrig  komme  til  at 
fortryde,  at  de  gav  os  lov  til  at  bygge 
et  tempel  her,  sluttede  ældste  Monson. 

Koret  sang  »O  kom,  du  Konge, 
kom«,  hvorefter  præsident  Gordon  B. 
Hinckley  talte  til  forsamlingen,  gen- 
nem sin  oversætter,  broder  Immo 
Luschin.  Præsident  Hinckley  over- 
bragte hilsner  fra  præsident  Kimball, 
som  beklagede  at  han  ikke  selv  kunne 
være  til  stede.  Han  sagde,  at  præsident 
Kimball  holder  meget  af  Tyskland,  da 
det  oprindeligt  var  der  han  skulle  have 
tjent  som  missionær.  Dette  blev  æn- 
dret i  sidste  øjeblik  p.g.a.  1.  verdens- 
krigs udbrud.  Præsident  Hinckley 
forklarede,  at  kirken  dengang  ikke 
havde  så  godt  et  ry  i  Tyskland.  Da 
præsident  Joseph  F.  Smith  besøgte 
Tyskland  i  1910,  profeterede  han,  at 
der  engang  ville  blive  rejst  templer 


over  hele  Europa.  Medlemmerne  den- 
gang kunne  knap  nok  tro  dette.  »I  dag 
ser  vi  hvordan  denne  profeti  går  i  op- 
fyldelse, hvordan  bønner  bliver  besva- 
ret og  drømme  går  i  opfyldelse,«  sagde 
præsident  Hinckley.  »Det  er  historisk 
dag.«  Han  lovede  de  lokale  myndig- 
heder at  de  aldrig  ville  komme  til  at 
fortryde  deres  beslutning  om  at  tillade 
tempelbyggeriet,  og  forsikrede  dem 
om,  at  det  vil  blive  smukt,  og  en  byg- 
ning byen  kan  være  stolt  af.  Præsident 
Hinckley  sluttede  med  at  sige:  »Om  to 
år  ses  vi  igen  til  indvielsen.  Før  ind- 
vielsen vil  der  være  åbent  hus  så  folk 
kan  komme  ind  og  se  templet.« 

Da  præsident  Hinckley  havde  talt 
til  forsamlingen,  indviede  han  jorden 
til  opførelsen  af  et  Herrens  tempel, 
hvorefter  afslutningsbønnen  blev  bedt 
af  stavspræsidenten  for  Frankfurt 
Tyskland  Stav,  præsident  Magnus  R. 
Meiser.  Det  første  spadestik  blev  taget 
af  præsident  Hinckley,  og  siden  af  de 
andre  tilstedeværende  generalautorite- 
ter, regionalrepræsentanter,  lokale 
præstedømmeledere  og  de  tilstedevæ- 
rende medlemmer  af  kirken.  Det  var 
en  smuk  begivenhed  for  alle  deltagere 
og  en  fin  begyndelse  til  opførelsen  af 
et  tempel  til  Herrens  navn  og  ære. 
Oswald  Uckermann 

Fra  venstre  søster  Hasse,  ældste  Hasse,  præsident  Hinck-  Præsident  Gordon  B.  Hinckley  taler  og  broder  Immo 
ley  og  søster  Hinckley.  Lushin  oversætter. 


Områderepræsentant  Joseph  B.  Wirthlin     Ældste  Thomas  S.  Monson  og  over-     Præsident  Hinckley  tager  det 

taler  og  broder  Hanno  Lushin  over-     sætter  broder  Jiirgen  Fischer.  første  spadestik. 

sætter. 

Materials  Management 

en  tilbagetrukket  organisation  -  med  megen  aktivitet 

af  Bernd  J.  Larsen 


Ikke  mange  af  Kirkens  medlemmer  i 
Europa  ville  nikke  genkendende  til 
navnet  Materials  Management  De- 
partment, hvis  de  blev  stillet  overfor 
det,  og  endnu  færre  ville  være  istand  til 
at  identificere  de  mange  forskellige 
ansvarsområder,  der  falder  indenfor 
denne  afdelings  rammer.  Alligevel  på- 
virker Materials  Management,  der  har 
sit  europæiske  hovedkvarter  nær 
Frankfurt  i  Vesttyskland,  på  en  afgø- 
rende måde  både  kirke-  og  familielivet 
for  de  rundt  regnet  1 10.000  medlem- 
mer af  Kirken,  der  er  bosat  i  Konti- 
nentaleuropa. (Storbritannien  og  Ir- 
land med  deres  godt  og  vel  130.000 
medlemmer  bliver  betjent  af  deres  eget 
britiske  Materials  Management  De- 
partment). 

I  begyndelsen  af  juni  dette  år  flytte- 
de Materials  Management  Depart- 
ment sit  hovedkvarter  bort  fra  Kir- 
kens europæiske  hovedkvarter  i 
Frankfurt,  hvor  pladsforholdende  var 
blevet  for  trange,  til  en  bygning  i  indu- 
strikvarteret i  den  lille  by  Friederichs- 
dorf  udenfor  Frankfurt,  hvor  iøvrigt 
også  Frankfurt  Tempel  skal  ligge. 
Faktisk  ligger  Materials  Management 
Centret  og  tempelpladsen  så  tæt  på 
hinanden  (mindre  end  en  kilometer), 
at  man  uden  problemer  kan  spadsere 
fra  det  ene  sted  til  det  andet. 

Den  service,  der  ydes  af  Materials 
Management,  er  opdelt  i  fem  katego- 
rier: Indkøb,  Automobilservice,  Over- 
sættelse, Produktion  og  Distribution. 
Afdelingens  øverste  leder  er  Poul 
Stolp,  der  stammer  fra  Holland,  og 
som  har  arbejdet  for  Kirken  på  karrie- 
rebasis siden  1966.  Broder  Stolp,  der 
er  uddannet  på  Utrecht  Universitet  og 
er  doktor  i  sprogvidenskab,  har  ledet 
Materials  Management  Department 
siden  1975. 

Indkøb/Automobilservice/ 
Produktion 

Som  ansvarlig  for  disse  divisioner  står 
Heinz-Erhard  Knabe,  en  tysker  der 
blev  hentet  fra  det  velkendte  tyske  Da- 

imler-Benz  selskab,  hvor  han  også  fik 
sin  handelsuddannelse  og  hentede  sin 
ledelseserfaring. 

Indkøbsafdelingen  er  ansvarlig  for 
at  yde  nødvendig  central  indkøbs-ser- 
vice for  alle  Kirkens  ecclesiastiske  og 
timelige  enheder  i  Europa.  Medens 
mindre  indkøb  gøres  direkte  af  den 
kirkelige  enhed,  der  har  behov  for 
indkøbet,  klarer  Indkøbsafdelingen  al- 
le større  indkøb,  -  ofte  i  tæt  samarbej- 
de med  Kirkens  afdeling  for  fysiske 
faciliteter,  der  er  en  »stor  kunde«.  Ty- 
piske indkøb,  der  foretages,  er  orgler 
og  klaverer,  stole,  skriveborde  og  au- 
diovisuelt udstyr.  Der  er  centrale  ind- 
købskontorer  i  Friederichsdorf,  Tysk- 
land og  Torcy,  Frankrig.  Desuden 
ydes  begrænset  service  fra  kontorer  i 
Gøteborg,  Sverige.  Milano,  Italien  og 
Madrid,  Spanien,  og  formålet  er  at 
indkøbe  gode,  pålidelige  produkter  til 
konkurrencedygtige  priser. 

Både  de  20  missioner,  der  for  tiden 
er  organiseret  i  Kontinentaleuropa  og 
de  mange  forskellige  kirkelige  service- 
afdelinger, der  er  spredt  over  hele  kon- 
tinentet, har  brug  for  køretøjer  for  at 
kunne  klare  deres  mange  forskellige 
opgaver.  Af  denne  grund  blev  afdelin- 


gen for  automobilservice  organiseret 
som  en  del  af  Indkøbsdivisionen.  Af- 
delingens opgave  er  effektivt  og  øko- 
nomisk at  varetage  køb,  vedligehol- 
delse og  salg  af  det  antal  biler,  der  er 
behov  for  i  Kirken  i  Europa. 

Bag  det  temmelig  neutrale  navn 
Produktionsdivisionen  finder  man  et 
fuldt  udbygget,  moderne  trykkeri.  På 
dette  centrale  sted  går  lektiehæfter, 
håndbøger,  formularer,  bulletiner  etc. 
fra  alle  de  europæiske  sprogområder  i 
trykken.  Det  er  et  temmelig  vanskeligt 
og  omfangsrigt  arbejde,  når  man  be- 
tænker, at  der  i  løbet  af  et  år  indløber 
mere  end  et  tusind  ordrer  på  mere  end 
tolv  forskellige  sprog.  For  at  klare  det- 
te arbejdsomfang  er  der  blevet  instal- 
leret meget  moderne  udstyr.  Som  eks- 
empel kan  nævnes,  at  mange  ordrer 
indgår  til  Produktionsdivisionen  fra 
de  forskellige  landes  oversættelseskon- 
torer  på  en  computer  diskette.  Oplys- 
ningerne på  denne  diskette  overføres  til 
fototypesetter  i  trykkeriet,  der  på  den- 
ne basis  producerer  den  færdige  tekst, 
klar  til  trykning.  Bortset  fra  skrifterne 
og  de  fleste  bøger,  der  kommer  i  ord- 
re, bliver  langt  de  fleste  ordrer  effek- 
tueret i  divisionens  eget  trykkeri  eller 


delvis  på  kontraktbasis  af  andre  tryk- 
kerier, alt  afhængig  af  hvor  stort  ar- 
bejdspresset er  på  det  givne  tidspunkt. 

Translation  Division 
(oversættelse) 

Denne  division  ledes  af  Bernd  J.  Lar- 
sen, der  stammer  fra  Danmark.  Bro- 
der Larsen,  der  læste  på  universitet  i 
USA  og  har  en  Masters  Degree  I  In- 
ternational Management,  blev  hentet 
til  Materials  Management  i  1983  fra  et 
af  den  danske  virksomhed  A.P.Møl- 
lers  industriselskaber. 

Oversættelsesdivisionens  opgave  er 
hentet  direkte  fra  skriften,  hvor  det 
hedder,  at  »...enhver  skal  høre  evange- 
liets fylde  i  sit  eget  sprog...«  (L&P 
90:11).  For  at  opfylde  dette  løfte,  er 
der  blevet  oprettet  oversættelseskon- 
torer  i  en  række  forskellige  europæiske 
lande. 

Der  er  lokalt  kontor  i  Livorno  for 
det  italienske  sprog,  i  Torcy  (udenfor 
Paris)  for  det  franske  sprog,  i  Bad  Vil- 
bel (udenfor  Frankfurt)  for  tysk,  i 
Nieuwegein  (udenfor  Utrecht)  for  hol- 
landsk, i  København  for  dansk,  i 
Stockholm  for  svensk,  i  Helsingfors 
for  finsk,  i  Moss  (udenfor  Oslo)  for 
norsk,  og  i  Reykjavik  for  det  islandske 
sprog.  (Størstedelen  af  oversættelses- 
arbejdet til  spansk  foregår  i  Salt  Lake 
City,  medens  oversættelser  til  portugi- 
sisk foregår  i  Sao  Paulo,  Brasilien.) 

Der  bliver  desuden  oversat  til  kata- 
lansk  (dette  sprog  tales  af  ca.  7  millio- 


ner mennesker  i  Spanien),  til  græsk  og 
til  enkelte  østeuropæiske  sprog  som 
polsk,  tjekkisk,  ungarsk,  kroatisk  og 
slovenisk. 

Der  skelnes  mellem  såkaldte  fase  1, 
fase  2  og  fase  3  sprog,  idet  faserne  1  og 
2  dækker  sprogområder,  hvor  Kirken 
først  er  begyndt  at  etablere  sig  eller 
planlægger  at  gøre  det.  For  disse 
sprogområder  er  der  kun  blevet  god- 
kendt et  begrænset  materiale  til  over- 
sættelse, hovedsagelig  for  at  under- 
støtte missionærarbejdet,  enkelte 
spredte  medlemmer  og  nogle  få  grene. 


Kun  i  sprogområder,  hvor  Kirken  er 
fuldt  organiseret  med  stave,  wards  og 
grene,  klassificeres  sproget  under  fase. 
3,  hvor  Kirkens  fulde  program  over- 
sættes år  for  år.  I  sådanne  sprogområ- 
der gives  der  tilladelse  til  oprettelsen  af 
oversættelseskontorer,  som  de  der  er 
nævnt  ovenfor. 

Arbejdet  på  et  typisk  oversættelses- 
kontor  består  i  at  oversætte  godkendte 
lektiehæfter  til  de  forskellige  kirkelige 
organisationer,  foruden  håndbøger, 
bulletiner,  rapportformularer  osv.  I 
programmet  indgår  også  oversættel- 
sen af  udvalgte  bøger  samt  video-bånd 
med  film,  særlige  fire-sides  eller  en  ses- 
sion af  en  generalkonference.  Desuden 
har  hvert  kontor  ansvaret  for  sit  loka- 
le tidsskrift  (STJERNEN  i  Danmark) 
og  det  redaktionelle  ansvar  for  de  lo- 
kale sider. 

På  et  normalt  kalenderår  færdiggør 
et  oversættelseskontor  omkring  125 
forskellige  opgaver.  Oversættere  ind- 
giver teksten  direkte  på  computer, 
hvorefter  oversætterens  arbejde  bliver 
gennemlæst  af  to  forskellige  gennem- 
læsere. Efter  nødvendige  ændringer  er 
blevet  indgivet,  sendes  en  diskette  med 
den  endelige  tekst  til  produktionsdivi- 
sionen  i  Friederichsdorf,  hvor  det  vi- 
dere arbejde  og  den  endelige  trykning 
finder  sted. 

Distribution  Division 

Distributionsdivisionen  er  delt  i  to: 
Germansk  og  Romansk  Distribution. 

Lederen  af  Germansk  Distribution  er 
tyskeren  Egon  Fecher,  der  er  statione- 
ret i  Friederichsdorf.  Broder  Fecher 
har  en  lang  karriere  bag  sig  indenfor 
Kirken  og  har  siddet  i  sin  nuværende 
stiUing  siden  1976.  Lederen  af  Ro- 
mansk Distribution  er  franskmanden 
Gerard  Giraud-Carrier,  der  er  statio- 
neret i  Torcy,  Frankrig.  Broder  Gi- 
raud-Carrier, der  er  civilingeniør,  ar- 
bejdede i  den  franske  virksomhed  Via 
France,  før  han  begyndte  at  arbejde 
for  Kirken  i  1979.  Han  har  siddet  i  sin 
nuværende  stilling  siden  1982. 

Germansk  Distribution  omfatter 
distributionscentret  i  Friederichsdorf, 
der  betjener  Tyskland,  Østrig,  den 
tysktalende  del  af  Schweiz,  Holland 
og  den  flamsktalende  del  af  Belgien. 
Desuden  omfatter  det  distributions- 
centret i  Lynge,  der  betjener  Dan- 
mark, Norge,  Sverige  og  Finland.  På 
Island  er  oversættelse  og  distribution 
under  samme  tag. 

Romansk  distribution  består  af  di- 
stributionscentret i  Torcy,  der  betjener 
Frankrig  samt  de  fransktalende  dele 
af  Belgien  og  Schweiz  (og  andre 
fransktalende  områder  i  andre  dele  af 
verden  som  f.eks.  Quebec-provinsen  i 
Canada).  Desuden  omfatter  det  di- 
stributionscentret i  Milano,  Italien, 
som  varetager  leveringer  til  italien  og 
den  italiensktalende  del  af  Schweiz, 
distributionscentret  i  Madrid,  der  be- 
tjener Spanien,  og  endelig  distribu- 
tionscentret i  Lissabon,  der  sørger  for 
leveringerne  til  Portugal. 

I  løbet  af  et  typisk  år  effektueres 
mere  end  32.000  ordrer  af  de  forskelli- 
ge distributionscentre  tilsammen,  og 
de  fleste  ordrer  effektueres  indenfor 
tre  arbejdsdage.  Når  man  tager  i  be- 
tragtning, at  der  kommer  ca.  125  nye 
emner  på  hylderne  per  sprog  per  år, 
og  de  mange  emner  skal  lagerføres  en 
hel  del  år,  så  begynder  man  at  forstå 
hvilke  krav  til  plads,  organisation  og 
økonomi  dette  stiller  til  hvert  distribu- 
tionscenter. 

Som  en  del  af  Germansk  Distribu- 
tions ansvarsområde  er  også  salget  af 
tempeltøj,  der  foregår  ved  templerne  i 
Zollikofen  og  Stockholm.  Salg  af 
tempeltøj  i  forbindelse  med  Frankfurt 
Tempel  i  Friederichsdorf  er  planlagt. 

Kunderne 

Om  det  er  en  lærer  i  organisation  i 
Kirken  i  Sverige,  der  forbereder  sig  på 


at  give  en  lektie  fra  et  lektiehæfte,  om 
det  er  et  forældrepar  i  Holland  der 
forbereder  en  familiehjemmeaften  ved 
hjælp  af  et  familiehjemmeaftens-lek- 
tiehæfte,  om  det  er  en  leder  i  Kirken  i 
Østrig  der  rådfører  sig  med  en  hånd- 
bog for  at  søge  råd  i  et  særligt  spørgs- 
mål, om  det  er  et  missionærpar  i  Ita- 
lien, der  har  måttet  køre  en  lang  vej 
med  bilen  for  at  komme  til  en  vigtig 
aftale,  om  det  er  en  sekretær  på  Island 


Den  16.  marts  samledes  hjælpefore- 
ningens medlemmer  i  Fredericia  Ward 
for  at  fejre  hjælpeforeningens  jubi- 
læum. Festligheden  indledtes  med 
sangen  »Jeg  er  Guds  kære  barn« 
hvorefter  man  viste  filmen:  »Hjælp  til 
Amy«,  der  drejer  sig  om  hjælpefore- 
ningens arbejde. 

Søstrene  havde  også  lavet  en  fin  ud- 
stilling, der  viste  hjælpeforeningens  hi- 
storie og  formål,  samt  noget  om  hvad 
der  arbejdes  med  i  foreningen  idag  og 
førhen.  Den  fortalte  også  om  hvordan 
hjælpeforeningen  styrker  hele  familien. 
Der  blev  også  vist  billeder  fra  hjælpe- 
foreningen i  Fredericia  i  svundne  tider. 

Efter  man  havde  været  igennem  de 
forskellige  arrangementer  fik  man  for- 
friskninger, der  var  arrangeret  på  et 


der  er  ved  at  skrive  sin  rapport,  om 
det  er  en  pianist  i  Portugal  der  giver  et 
særligt  nummer  ved  et  nadvermøde, 
så  har  de  alle  i  deres  arbejde  eller  med 
deres  bidrag  bevidst  eller  ubevidst 
trukket  på  den  service,  der  ydes  af 
Materials  Management  Department. 
Disse  tjenesteydelser  har  i  løbet  af 
årene  bragt  megen  styrke  og  moden- 
hed til  Kirken  i  Europa,  og  sådan  vil 
det  fortsætte  i  årene  der  kommer. 


festligt  bord  der  var  holdt  i  de  rød/- 

hvide  farver. 

E.K. 


Døm  ikke 
at  I  Ikke 
selv  skal 
dømmes 

af  Sharron  Pitts 
Det  er  så  let 

at  se  hvem  der  gør  det  forkerte 
og  hvem  der  er  »Hellig«. 

Det  er  først  svært 
når  vinduet 
bliver  et  spejl. 

På  dansk  ved  Jørgen  Ljungstrøm. 


Fødselsdagsfest  for 
hjælpeforeningen  i  Fredericia  ward 

Folkedansere  fra 
BYU  på  besøg 

i  Danmark 

I  maj  måned  rejste  et  hold  dansere  t'ra 
Brigham  Yoimg  University  rundt  i 
Skandinavien  og  præsenterede  et  pro- 
gram bestående  af  danse  fra  mange 
forskellige  lande  og  tidsaldre. 

Dansetruppen,  der  hovedsageligt 
optrådte  til  levende  musik,  leveret  af 
deres  eget  medbragte  orkester,  viste 
sig  også  at  være  en  udmærket  gruppe 
sangere.  Et  af  aftenens  indslag  var  en 
række  sange,  hvoraf  den  der  står  stær- 
kest i  erindringen  nok  er  speeialarran- 
gementet  af  »Jeg  er  Guds  kære  barn«. 

Programmet  bød  på  alt  lige  fra  vals 
til  step  og  træskodans. 

Billedet  er  fra  gruppens  optræden 
på  Skt.  Annæ  Gymnasium  i  Køben- 
havn. 


\ 


Det  har  været  sjovt  og  spændende 

siger  Jørgen  W.  Schmidt,  der  efter  13  års  virke  er  blevet 
afløst  som  Danmarks  kontakt  til  medierne,  forfattere, 
skoler  og  andre  interesserede. 


»Bare  han  nu  ikke  drukner  i  materia- 
let«, ønsker  Jørgen  Schmidt  for  sin  ef- 
terfølger, broder  Jens  Kristoffersen, 
og  ønsket  er  vel  både  spøg  og  alvor. 

Efter  13  års  aktiv  virken  har  broder 
Schmidt  opbygget  en  kontaktkreds 
der  strækker  sig  lidt  ud  over  det  sæd- 
vanlige, og  man  kan  med  rette  sige,  at 
han  har  banet  vejen  for  informations- 
tjenestens fremtid  med  sin  pionerind- 
sats. 

Det  hele  begyndte  egentlig  allerede 
da  broder  Schmidt  var  omkring  20  år 
og  gik  i  GUF.  Uden  at  have  nogen 
særlige  forudsætninger  blev  han  bedt 
om  at  beskrive  kirken  og  dens  lære, 
som  han  ville  gøre  det  for  journalister. 
Broder  Orson  West  kommenterede 
broder  Schmidts  besvarelse  med.  at 
han  da  vist  havde  evner  i  den  retning. 
Da  et  af  dagbladene  senere  begyndte 
at  gøre  udfald  mod  kirken,  blev  bro- 
der Schmidt  bedt  om  at  tage  til  gen- 
mæle, af  den  daværende  missionpræ- 
sident, Phcrson.  Det  blev  begyndelsen 
på  en  lang  og  produktiv  »karriere«  in- 
dentbr  kirkens  informationsformid- 
ling. 

»Dengang  havde  kirken  ikke  nogen 
egentlig  informationsformidling  -  ikke 
engang  i  Salt  Lake  City«,  fortæller 
broder  Schmidt,  »så  da  den  blev  op- 
rettet for  13  år  siden,  og  jeg  blev  kal- 
det til  Danmarks  første  Public  Com- 
munication  Director,  som  ciet  hedder  i 
dag,  var  jeg  også  den  første  der  blev 
kaldet  til  denne  stilling  udenfor  Ame- 
rika«. 

Broder  Schmidt  havde  dog  ikke 
stået  stille  inden  sin  kaldelse.  Han  har 
altid  haft  mange  jern  i  ilden.  Som  ung 
udgav  han  et  lille  blad  i  kirken,  som 
han  kaldte  Cumorah,  og  også  en  lille 
bog  om  Reed  Smoot.  En  overgang, 


under  krigen,  var  han  fungerende  re- 
daktør for  Stjernen,  og  i  1947  rejste 
han  og  hans  familie  til  Salt  Lake  City, 
hvorfra  de  vendte  tilbage  i  1962.  1 
Amerika  udsendte  broder  Schmidt 
hver  søndag  i  5  år  cl  1 -times  radiopro- 
gram, kaldet  Scandinavian  Radio 
Hour,  med  skandinavisk  musik, 
skandinaviske  nyheder  og  lejlighedsvis 
med  interviews,  hvis  der  var  besøgen- 
de. Broder  Schmidt  fortæller  om  den- 
gang lian  lavede  et  interview  med  den 
verdenskendte  danske  sanger  Laurits 
Melchior:  »,Icg  kom  op  på  hans  hotel- 
værelse for  at  få  signeret  en  plade  af 
ham.  Laurits  Melchior  stod  og  skulle 
ud  af  døren,  men  på  grund  af  sin  ret 
»veludviklede«  mave  kunne  han  ikke 
selv  tage  sine  støvler  på.  så  jeg  måtte 
hjælpe  verdensstjernen  i  sine  støvler«. 

Det  er  blot  en  af  de  pudsigheder 
kontakten  med  medierne  har  ført  med 
sig  for  broder  Schmidt.  Lige  efter  kri- 
gen skulle  præsident  Ezra  Taft  Benson 
besøge  Danmark,  for  at  genskabe 
kontakten  til  kirken,  og  i  den  anled- 
ning blev  broder  Schmidt  og  et  par 
andre  brødre  enige  om,  at  man  måtte 
få  arrangeret  el  interview  med  præsi- 
dent Benson  i  radioavisen.  Præsident 
Benson  var  jo  Amerikas  landbrugs- 
minister. Det  blev  man  enige  om  afte- 
nen inden  han  skulle  komme,  og  da- 
gen efter  stod  Gunnar  »Nu«  Hansen 
parat  til  at  interviewe  præsident  Ben- 
son i  kirkesalen  på  Priorvej  i  Køben- 
havn. Dengang  foregik  den  slags  in- 
terviews altid  ved  direkte  udsendelse, 
og  5  minutter  inden  udsendelsen  skul- 
le gå  i  luften  udbryder  Gunnar  »Nu« 
Hansen:  »Ja  men,  hvad  skal  jeg  spør- 
ge manden  om,  jeg  kender  jo  intet  til 
jeres  kirke!«  Jørgen  Schmidt  måtte 
springe   til   skrivemaskinen,   og  på 


mindre  end  4  minutter  fik  han  lavet  et 
interview,  som  kunne  bruges. 

Broder  Schmidt  er  siden  blevet 
kendt  for  denne  snarrådighed  og  skri- 
veflid.  I  årenes  løb  er  det  blevet  til  ikke 
så  få  bøger,  såvel  faglitteratur  som 
skønlitteratur,  og  ligeledes  et  væld  af 
»Informationsblade«.  Der  lindes  i  dag 
omkring  130  informationsblade,  som 
besvarer  de  hyppigst  stillede  spørgs- 
mål om  kirken,  og  denne  idé  anvendes 
nu  også  i  Tyskland  og  England,  og  i 
Nt:»rge  har  man  oversat  tiere  af  broder 
Schmidts  informationsblade  til  brug 
deroppe. 

Da  man  skulle  producere  en  film 
om  de  danske  mormoner,  var  det  også 
naturligt  at  man  henvendte  sig  til  bro- 
der Schmidt.  Instruktøren  sendte  bro- 
der Schmidt  udkastet  til  filmen,  og  gav 
ham  frie  hænder  til  at  foretage  inter- 
viewene og  skrive  speakerteksten.  Re- 
sultatet kender  vi  sikkert  alle  fra  fil- 
men Mormoner  i  Danmark  -  Glade 
ved  Livet,  som  anvendes  flittigt  ved 
åbent  hus  i  kirken,  og  i  undervisnin- 
gen på  gymnasier  og  skoler. 

Et  andet  kapitel  i  Jørgen  Schmidts 
virke,  har  været  skolebøger  og  leksika. 
Her  har  broder  Schmidt  ^ori  sig  gæl- 
dende i  så  høj  grad,  at  størstedelen  af 
de  bøger  der  udgives  om  kirken,  eller 
hvor  vi  omtales,  er  blevet  skrevet  med 
assistance  fra  broder  Jørgen  Schmidt, 
efter  henvendelse  fra  forfatterne.  Det- 
te er  en  bemærkelsesværdig  opnåelse, 
der  har  haft  stor  betydning  for  dansk- 
ernes syn  på  vor  kirke. 

På  spørgsmålet  om  hvad  der  har 
været  sværest  i  disse  13  år,  siger  Jør- 
gen Schmidt:  »Det  har  været  at  kom- 
me ind  i  radioen  og  tv.  De  har  været 
meget  svære  at  arbejde  med,  da  hele 
den  »forkyndende  afdeling«  styres  af 

iblkekirkepræster.  der  ikke  ønsker  al 
liave  noget  med  \i  »ikke-kristne«  at 
gøre.  De  seneste  år  har  dog  set  en  po- 
sitiv udvikling,  idet  udsendelsen  Mu- 
sik og  det  Talte  Ord.  takket  være  præ- 
sidenten for  Dansk  Tabernakelkor 
Selskab,  Kent  Gade  Olesen,  nu  sendes 
i  mange  danske  radiostationer  hver 
søndag,  og  de  lokale  (iernsynsstatio- 
ner  har  sendt  liere  kirkeprtidueerede 
udsendelser«. 

Som  svar  på  hvad  han  har  været 
gladest  l'or,  i  sit  virke  som  int'orma- 
tit^nsfbrmidler.  siger  broder  Schmidt: 
»De  gange  -  og  del  er  ea.  1  gang  om 
året  -  hvor  der  kommer  et  bre\  til  mig 
fra  én.  der  fortæller  mig.  at  de  materia- 
ler jeg  sendte  nu  har  bevirket,  at  ved- 
kommende skal  døbes  ind  i  kirken. 
Det  er  dejligt!«. 

Broder  Schmidt  har  skrevet  bøger, 
informeret  og  virket  som  ambassadør 
for  kirken  i  det  meste  af  sin  tid,  og 
spørger  man  ham  hvortbr,  svarer  han 
ganske  enkelt:  »f-'ordi  jeg  ikke  kan  la- 
de være!«. 

Kirken  i  Diuimiirk  kan  takke  bro- 
der Sclimidt  i'ov  mange  gode  og  posi- 
tive resultater,  -fordi  han  ikke  kunne 
lade  være«,  og  Stjernen  ønsker  ham 
alt  godt  i  fremtiden,  hvor  han  hoved- 
sageligt vil  hellige  sig  sin  forlagsv  irk- 
somhed OU  sin  familie. 


1981.  Jørgen  Schmidt  (i  midten)  ved 
overrækkelsen  af  et  foto  af  Allerød 
kirke  til  arkivleder  Hans  Henrik  Dyhr 
(th) 


Jørgen  Schmidt  ved  sin  skrivemaskine,  hvor  han  har  til- 
bragt mange  år  i  kirkens  tjeneste. 


1976.  Jørgen  Schmidt  (yderst  til  venstre) 
til  pressekonference  sammen  med  præsi- 
dent Kimball. 


1977.  »Objektivprisen«  overrækkes  til 
programsekretær  ved  Danmarks  Radio 
Mogens  Hansen  og  Kent  Gade  Olesen 
»Dansk  Tabernakelkor-selskab« 


1981.  Sammen  med  Jørgen  Ljungstrøm 
overrækker  Jørgen  Schmidt  14  mam- 
mut plader  med  tabernakelkoret  til 
Musikhistorisk  Museum. 

Udsendte 
missionærer: 


Bror  Stig  Andersen,  Fredericia  rejste 
til  London  Missionen  d.  25.  juli  1985. 


Søster  Eva  Lolk  Pallesen  fra  Køben- 
havn 3.  Ward.  Udsendt  d.  29.  novem- 
ber 1984  til  Canada  Winnipeg  Mission. 


Ældste  Jesper  Stenholm  Paulsen  fra 
København  4.  Ward.  Udsendt  d.  28. 
februar  1985  til  Den  Danske  Mission. 


Ældste  Jens  Christian  Hjul-Nielsen 
fra  København  3.  Ward.  Udsendt  d. 
21.  februar  1985  til  North  Carolina 
Raleigh  Mission. 


Ældste  Pih  Lung  O.  Pang  fra  Køben- 
havn 2.  Ward.  Udsendt  d.  12.  novem- 
ber 1984  til  Den  Danske  Mission. 


Søster  Astrid  M.  Sørensen  fra  Århus 
Ward.  Udsendt  3.  juni  1985  til  Temp- 
let i  Stockholm. 


Ældste  Steen  Poul  Johnsen  fra  Kø- 
benhavn 3.  Ward.  Udsendt  d.  7.  marts 
1985  til  Louisiana  Baton  Rouge  Mis- 
sion. 


Ældste  Steen  Bernskov  fra  Køben- 
havn 4.  Ward.  Udsendt  d.  21.  august 
1984  til  Scotland  Edinburgh  Mission. 


Søster  Karin  Petersen  fra  København 
4.  Ward.  Udsendt  d.  26.  september 
1984  til  Den  Danske  Mission. 

Ældste  Kim  H.  Sønderby  fra  Køben- 
havn 4.  Ward.  Udsendt  d.  23.  oktober 
1984  til  England  London  Mission. 

Danmarksmesterskaberne  i 
badminton  og  volleyball  1985 


Pigernes  kampe  stod  ikke  ti/bage 
for  nogen  i  spænding  og  action. 


På  en  solbeskinnet  16.  maj,  mødtes 
stavsmestrene  i  badminton  og  volley- 
ball fra  de  to  stave  på  en  skole  i  Aller- 
ød på  Sjælland,  for  at  afvikle  dan- 
marksmesterskaberne. Det  blev  en 
hektisk  dag  hvor  den  ene  kamp  afløste 
den  anden,  og  der  blev  kæmpet  bravt 
fra  alle  parter.  Deltagerne  fra  Århus 
stav  havde  rejst  siden  tidligt  om  mor- 
genen, og  skulle  hjem  igen  allerede 
samme  aften,  så  det  blev  en  lang  dag 
for  dem.  Det  fratog  dem  dog  ikke 
kampånd  og  styrke.  De  kunne  rejse 
hjem  med  en  god  del  danmarksme- 
stertitler. Der  blev  kåret  10  dan- 
marksmestre i  de  forskellige  discipli- 
ner, hvoraf  volleyballmestrene  skal 
videre  til  de  nordiske  mesterskaber, 
som  vil  blive  afholdt  i  Stockholm  se- 
nere på  året. 

Stjernen  ønsker  alle  tillykke  med 
det  gode  resultat. 


Møde  højt  til  vejrs. 


Tempelpræsident  John  Langeland 


De  Heste  danske  medlemmer  har  nu 
haft  lejlighed  til  at  træffe  vor  nye  tem- 
pelpræsident, John  Langeland,  og 
dennes  hustru,  Edna  Fluge  Lange- 
land. Stjernen  vil  her  gerne  komme 
med  en  lidt  mere  detaljeret  præsenta- 
tion af  parret. 

John  Langeland,  der  er  68  år  gam- 
mel, er  af  Det  øverste  Præsidentskab 
blevet  kaldet  til  at  være  præsident  for 
lemplet  i  Stockholm,  som  blev  indviet 
i  sidste  måned. 

Hans  hustru,  Edna  Fluge  Lange- 
land, skal  tjene  som  tempelværtinde. 

Præsident  Langeland  er  regionalre- 
præsentant i  Granger  Utah  og  Gran- 
ger Utah  Nord  området,  og  har  tidli- 
gere tjent  i  Cottenwood  og  Murray 
Utah  områderne.  Han  har  tjent  som 
præsident  for  Salt  Lake  Emigration 
Stav  fra  1972-75,  og  for  den  norske 
mission  fra  1975-78.  Han  har  tidligere 
været  rådgiver  til  en  stavspræsident, 
og  grenspræsident.  Han  tjente  som 
missionær  i  Norge  fra  1942-43. 

Præsident  Langeland  blev  født  i 
Bergen,  og  er  søn  af  Peder  og  Marie 
Alver  Langeland.  Han  emigrerede  til 
USA  i  1948,  og  tog  senere  en  uddan- 


nelse ved  Stonier  Graduate  School  of 
Banking  ved  Rutgers  universitetet  i 
New  Jersey.  Han  arbejdede  for  Zions 
First  National  Bank  i  36  år,  som  assi- 
sterende vicepræsident,  vicepræsident, 
senior  vicepræsident,  udøvende  vice- 
præsident og  præsident.  Han  bestred 
den  sidstnævnte  stilling  indtil  han  blev 
pensioneret  i  1984.  Han  har  siddet  i 
bankens  bestyrelse  siden  1974. 

Han  var  Norges  konsul  for  Utah  fra 
1971-84.  1  1983  fik  han  »Sankt  Olav 
Ordenen«  af  Kong  Håkon  for  det  ar- 


bejde han  havde  udført  som  norsk 
konsul. 

Søster  Langeland  blev  ligeledes  født 
i  Bergen,  Norge,  som  datter  af  Emil 
og  Anna  Marie  Waeroe  Fluge.  Hun 
har  været  rådgiver  i  stavens  hjælpefo- 
reningspræsidentskab,  hjælpefore- 
ningspræsidentinde  i  wardet,  rådgiver 
i  wardets  primary  præsidentskab  og 
søndagsskolelærer. 

Parret  er  medlemmer  af  Federal 
Heights  Ward,  Salt  Lake  Emigration 
Stake,  og  har  18  børnebørn. 

SDH-astronaut  i  rummet 


Astronauten  Don.  L.  Lind,  som  har 
arbejdet  i  rumprogrammet  længere 
end  nogen  anden  astronaut,  har  ende- 
lig fået  sin  ilddåb  i  rummet. 

Den  54-årige  bedstefader  fløj  ud  i 
rummet  d.  29.  april,  om  bord  på  rum- 
færgen »Challenger«.  Rumfærgen  blev 
sendt  af  sted  uden  problemer  fra  Ken- 
nedy Space  Center,  ved  Cape  Canave- 
ral  i  Florida,  men  man  fik  nogle  små 
problemer  i  løbet  af  turen. 

Kathleen  Lind,  astronautens  hus- 
tru, beskrev  opsendelsen  som  »fanta- 
stisk vidunderlig«. 

»Don  har  altid  stået  tilbage«,  for- 
tæller hun,  med  tanke  på  de  foregåen- 
de rumture  som  Lind  var  blevet  sat 
på,  men  som  blev  aflyst. 

Vi  har  set  frem  til  denne  dag  meget 
længe«,  fortsætter  hun.  »Det  var  en 
aldeles  overvældende  følelse  i  dag.  Det 
er  en  meget  rørende  oplevelse,  selv  når 
man  ikke  kender  nogen  der  skal  med 
op«. 

Lind,  der  er  medlem  af  Clear  Lake 
Ward  i  Freindwood  stav  i  Texas  er 
den  anden  SDH  der  er  ude  i  rummet. 
Den  amerikanske  senator,  Jack  Garn 
fra  Utah,  som  er  medlem  af  McLean 
Virginia  Ward,  var  om  bord  på  Dis- 
covery-rejsen  i  marts  måned.  Søster 
Lind  fortæller,  at  efter  hun  og  hendes 
familie  havde  overværet  opsendelsen 
hilste  Garn  på  dem  og  sagde:  »Don  er 
nu  ude  på  den  mest  fantastiske  tur  han 
nogensinde  får«. 

Familien  Linds  7  børn  og  tre  bør- 
nebørn overværede  alle  opsendelsen, 
fortæller  søster  Lind,  og  de  synes  alle 
at  det  var  spændende. 

»Nogle  af  vore  børn  er  vokset  op 
med  rumprogrammet«,  siger  hun. 
»Der  har  været  så  mange  skuffelser. 
Dette  er  resultatet  af  mange  års  forbe- 
redelse«. 

Lind  blev  født  i  Midvale,  Utah,  og 
er  rumlæge  og  -pilot,  og  har  været 
astronaut  siden  april  1966. 

Challengers  vigtigste  last  var  Space- 
lab  3,  som  er  en  12  tons  tung  indret- 
ning der  blev  brugt  til  forskellige  vi- 
denskabelige eksperimenter  i  rummet. 
Linds  opgave  bestod  i  at  styre  de  15 
eksperimenter  der  skulle  foretages  på 


denne  tur.  Turen  varede  7  dage,  for- 
tæller den  amerikanske  rumfor- 
skningsadministration. Challenger 
vendte  efter  planen  tilbage  d.  6.  maj 
kl.  10.03,  til  Edwards  Air  Force  Base, 
i  Californien. 

Landingen  blev  forlagt  til  Edwards 
AFB  i  Californien,  i  stedet  for  Cape 
Canaveral,  på  grund  af  en  uophørlig 
stærk  vind,  som  resulterede  i  et  punk- 
teret dæk  på  Discovery  ved  landingen 
d.  19.  april. 

Challengers  opsendelse  skete  kun 
17  dage  efter  Discovery  blev  opsendt. 
Det  er  den  korteste  tid  mellem  to  op- 
.sendinger  siden  rumfærgeprogrammet 
startede  for  4  år  siden. 

Søster  Lind  fortalte,  at  hun  overho- 
vedet ikke  var  bange  under  opsendel- 
sen. Hun  forklarer  sin  ro  med,  at  hun 
og  hendes  mand  tog  til  Dallas  Tem- 
plet for  omkring  en  måned  siden 
sammen  med  deres  stavspatriark.  Don 
Reeves.  De  overværede  adskillige  ses- 
sioner, og  opdagede  under  den  sidste 
session,  at  værelset  var  fyldt  med  fami- 
lie og  venner,  som  havde  arrangeret  en 
tempeltur  til  ære  for  dem.  Efter  ses- 


sionen lagde  brødrene  hænderne  på 
Linds  hoved,  og  patriarken  gav  ham 
en  velsignelse,  hvori  han  forsikrede 
ham  om  at  han  ville  blive  bevaret  i 
sikkerhed. 

Lind  er  den  første  der  har  taget 
nadveren  i  rummet.  Før  han  forlod 
Florida  fik  han  tilladelse  af  sin  biskop 
til  at  velsigne  og  administrere  nadve- 
ren til  sig  selv,  søndagen  inden  opsen- 
delsen, mens  han  var  i  karantæne,  og 
d.  5.  maj,  ude  i  rummet. 

Søster  Lind  fortalte,  at  broder  Lind 
fik  en  særligt  indgraveret  4-i-en  udga- 
ve af  skrifterne  -  Bibelen,  Mormons 
Bog,  Lære  pg  Pagter  og  Den  kostelige 
Perle  -  af  Church  News,  og  at  han  tog 
den  med  sig  om  bord  på  rumfærgen. 

Skrifterne  og  et  personligt  budskab 
fra  præsident  Gordon  B.  Hinckley  er 
blevet  overdraget  til  Museet  for  Kir- 
kens Historie  og  Kunst  i  Salt  Lake  Ci- 

ty- 


Astvonaut  Don  L.  Lind  (til  venstre)  og  et  andet  besætningsmed/em  i  rumfær- 
gen Challenger. 

Dyrene  i  Hakkebakkeskoven 
i  Fredericia 


APUP  og  UV  viste  deres  glimrende 
talenter  på  de  skrå  brædder  ved  opfø- 
relsen af  Dyrene  i  Hakkebakkesko- 
ven, og  høstede  stcMl  bifald.  Stykket 
blev  optørt  d.  9.  april  og  var  af  høj 
kvalitet.  Der  var  plads  til  både  søde 
små  viser  og  rammende  replikker  i 
stykket,  og  det  rystede  os  alle  sammen 
al  indøve  det.  Deltagere  og  instruktø- 
rer ser  med  glæde  tilbage  på  mange 
gode  aftener. 

På  billedet  ses  bagermester  Harepus 
{br.  Jens  H(.)ltegaard)  og  bagersven- 
den (br.  Henrik  Madsen),  der  synger 
den  berømte  peberkagebagersang. 
E.K. 


Deltagere  +  instruktører  på  scenen  med  fællessang  til  sidst 


Den  lille  muntre  klatremus 
(str.  Ingelise  Nielsen)  synger 
her  en  vise. 


Mikkel  besøger  Fadebursmu- 
sen  (str.  Anne  Grete  Ander- 
sen). 


Bondemanden  (br.  Hans  Lin- 
^é.  m  d^ii^  Qg  Bondekonen  (str.  Kir- 
^       sten  Madsen)  på  jagt  efter  ræ- 


^  W  ven. 


Morten  Skovmus  (br.  Poul 
Erik  Nielsen)  læser  loven  op 
for  dyrene  i  skoven. 

Missionærøjeblikke 


En  notits  in  Portland-avisen  »Orego- 
nian« i  august  1898  fangede  Jens  We- 
stergaards opmærksomhed. 

»To  mormonældster  har  missione- 
ret i  Portland  området  og  har  besluttet 
sig  for  at  vende  tilbage  til  Salt  Lake 
City  for  at  rapportere,  at  Portland 
området  ikke  er  moden  til  at  man  eta- 
blerer kirken  der«,  stod  der. 

Westergaard  og  hans  hustru,  Petri- 
ne,  var  blevet  omvendt  til  mormonis- 
men i  Danmark  næsten  20  år  tidligere, 
før  de  blev  gil't,  men  de  var  aldrig  ble- 
vet døbt.  .lens  havde  emigreret  til 
Utah,  og  senere  sluttede  Petrine  sig  til. 
De  blev  gift  i  Ogden,  Utah  d.  9.  okto- 
ber, 1887,  og  slog  sig  til  sidst  ned  i 
Portland  i  staten  Oregon. 

Da  han  læste  om  missionærernes  di- 
lemma var  han  og  Petrine  ude  at  be- 
søge nogle  venner.  De  afsluttede 
straks  deres  besøg  og  skyndte  sig 
hjem.  Westergaard  sprang  på  sin  eykel 
og  tog  ud  for  at  lede  efter  missionæ- 
rerne. 

»Nu  kører  du,  og  du  giver  ikke  op 
før  du  fmder  de  ældster«,  sagde  Petri- 
ne da  han  kørte  hjemmefra. 

Han  søgte  hele  aftenen  før  han 
fandt  missionærernes  hotel.  Han  efter- 
lod dem  en  besked,  og  hans  sidste  25 
cents,  og  bad  ældsterne  om  at  kontak- 
te ham.  Ældste  Joseph  G.  Nelson  og 
W.  .1.  Barnes  svarede,  og  snart  »blev 
jeg  deres  godgører,  på  samme  måde 
som  Frederik  den  Vise  af  Saxen  var 
for  Martin  Luther«,  skrev  Westerga- 
ard. »De  rejste  uden  pung  og  taske,  og 
boede  i  mit  hjem«. 

Den  30.  augu.st  1898  blev  Wester- 
gaard døbt  i  Willamette  floden.  Petri- 
ne blev  døbt  en  uge  senere. 

De  første  kirkemøder  i  Portland 
blev  afholdt  i  Westergaards  hjem  på 
Gladstone  Avenue.  Westergaard  blev 
senere  kaldet  som  Portlands  første 
grenspræsident.  Til  sidst  lejede  man  et 
mødested  i  Alisky  bygningen  i  Port- 


lands centrum  for  18$  om  måneden, 
som  præsident  Westergaard  betalte  ud 
af  sin  egen  lomme.  Han  tjente  senere 
som  missionær  i  3  år,  i  Danmark,  og 
da  han  vendte  tilbage  til  Portland, 


Den  2 1.4. 1985  atlioldtes  der  stavskon- 
ference  på  Møllevangskolen  i  Århus. 
Der  blev  atlioldt  lederskabsmøde  for 
alle  præstedømmeledere  kl.  8.30-10, 
og  samtidig  blev  der  afholdt  et  møde 
for  alle  søstrene. 

Regionalrepræsentant  B.G.  Wen- 
nerlund  præsiderede  ved  alle  møderne 
og  instruerede  medlemmerne.  Han 
opmuntrede  medlemmerne  til  at  bruge 
præstedømmet,  betale  tiende  og  leve 
et  godt  familieliv. 

I  første  halvdel  af  1985  bliver  ho- 
vedvægten lagt  på  tempelarbejde  og 
genealogi.  I  den  anden  halvdel  vil  ho- 


blev  han  igen  kaldet  som  grenspræsi- 
dent. 

Fyrre  år  senere  blev  den  første  stav 
dannet  i  Portland. 
Church  News. 


vedvægten  blive  lagt  på  missionerin- 
gen. 

Med  hensyn  til  kvorumsarbejdet 
blev  der  sagt,  at  kvorumsforretninger- 
ne  er  vigtigere  end  gennemgangen  af 
lektien. 

Kvorummet  har  nogle  vigtige  op- 
gaver indenfor  genealogi,  personlige 
optegnelser,  tempelarbejdet,  forråd  og 
hjemmelærerarbejdet. 

Ved  hovedmødet  kl.  10.30  var  em- 
net: Lydighed  og  ofre  frembringer 
himlens  velsignelser. 

1.  rådgiveren  til  stavspræsidenten, 
br.  Ilskov,  talte  om  at  vejen  er  lige  og 


Stavskonference  i  Århus  stav 

snæver,  og  at  vi  ikke  skal  tragte  efter 
rigdcMii,  men  el'ter  visdtim. 

Søster  Inger  Hansen  talte,  og  eite- 
rede  bl.a.  Henrik  Ibsen:  »Det  værste  et 
menneske  kan  gøre  mod  sig  selv.  er  at 
øve  uret  mod  andre«. 

Søster  I, arsen  t'ra  Odense  talte  om 
at  ofre  med  glæde  og  taknemlighed. 

Ældste  Bo  G.  Wennerlund  kom  ind 
på  l'ormålet  med  templerne.  Templer- 
ne er  her  for  vor  egen  skyld,  og  ibr 
vore  afdødes  skyld.  Hovedformålet 
med  templet  er  at  styrke  de  levende. 


Ældste  Wennerlund  videregav  det  råd 
han  selv  fik  af  en  tempeltjener,  da  han 
gik  igennem  templet  for  sig  selv  i  1956: 
hav  en  bøn  i  hjertet.  Prøv  ikke  at  hus- 
ke alt  med  det  samme.  Hav  øjne  og 
øre  åbne. 

Stavspræsident  K.B.  Andersen  sag- 
de bl.a.  at  kun  nogle  få  sejre  vindes 
ved  kamp.  hvt)rimod  langt  de  Heste 
vindes  ved  at  man  underkaster  sig. 
Han  sagde  også  til  de  imge,  der  forbe- 
reder sig  til  at  tage  på  mission,  at  de 
skal  gøre  det  for  deres  egen  skyld,  tig 


ikke  for  kirkens.  Derudover  talte  2. 
rådgiver  N.  O.  Andersen,  der  bl.a. 
nævnte,  at  hvis  vi  holder  os  fast,  lige- 
som et  frimærke,  skal  vi  nok  nå  til 
målet.  Stavspatriarken  Werner  Buhr 
talte  om  fuldkommenhed,  og  mis- 
sionspræsident  Svendsen  talte  om  at 
fremtidens  missionærredskab  bliver 
video. 

Det  var  en  inspirerende  og  opbyg- 
gende konferenee,  hvor  der  var  ea.  500 
medlemmer  til  stede. 


Lytterne  kræver  at  program 
fortsætter,  skønt  speakeren 
ligger  i  sygeseng 


David  Fewster  fra  Hull  i  England  har 
ved  et  tilfælde  opdaget  en  ny  måde  at 
lave  sit  radioprogram  »morgenmad« 
på  -  han  udsender  det  fra  sin  seng. 

Hans  nye  stil  begyndte  da  han  fik 
en  fibersprængning  i  sin  højre  hånd, 
og  så  faldt  og  slog  sit  knæ  i  en  volley- 
ballkamp i  kirken.  SDH-speakeren 
måtte  lægge  sig  i  seng  i  6  uger. 


David  Fewster,  Hull,  England  sen- 
der sit  program  »morgenmad-på- 
sengen«. 


Fewster,  som  er  en  af  Hull-områ- 
dets mest  populære  radiospeakere,  er 
også  produeent  og  produktionschef 
for  Viking  Radio,  som  er  en  privatejet 
radiostation. 

Efter  Fewsters  skade,  satte  radio- 
stationen en  anden  til  at  speake  i  hans 
program.  Stationen  blev  dog  kimet 
ned  af  lyttere  som  ønskede  at  vide, 
hvad  der  var  sket  med  deres  yndlings- 
speaker.  Så  fik  stationen  den  idé  at 
lade  ham  præsentere  sit  show  fra  syge- 
sengen. 

Da  de  tekniske  forberedelser  var 
overstået  begyndte  Fewster  at  sende 
hjemmefra.  Hans  lyttere  kunne  godt 
lide  den  ekstra  uformelle  stemning  -  af 
og  til  deltog  hans  døtre  i  aldrene  fra 
2-9  år,  i  programmet.  Han  modtog 
dusinvis  af  god-bedringskort. 

Fewster  har  været  bemærkelses- 
værdig populær  siden  han  startede  sit 
program  i  april  1984,  som  Viking  Ra- 
dios første  show.  Undersøgelser  viser 
at  omkring  47  procent  af  den  lokale 
befolkning  lytter  til  hans  program. 

Han  begyndte  sin  karriere  som  en 
free-lance  speaker  på  Red  Rose  hospi- 
talets radio  i  Preston,  hvor  han  arbej- 
dede i  sin  fritid  i  12  år. 

»Jeg  skylder  kirken  meget«,  siger 
han.  »Mine  opgaver  i  kirken  gav  mig 


selvtillid  nok  til  at  arbejde  med  dette 
her«. 

For  ikke  så  længe  siden  var  han 
med  til  at  træne  kirkens  informations- 
formidlere i  Storbritannien  i  at  benytte 
radiomediet  mere  effektivt.  I  dette 
projekt  arbejdede  han  sammen  med 
Bryan  .1.  Grant,  som  er  ansvarlig  for 
informationsformidlingen  i  England 
og  Irland. 

»Det  er  en  af  de  praktiske  måder 
jeg  kan  anvende  mine  talenter  til  at 
hjælpe  med  at  opbygge  kirkens  ry  og 
rygte  i  Storbritannien«,  siger  Fewster. 
»De  lokale  radioer  er  den  del  af  me- 
dieverdenen der  gennemgår  den  stør- 
ste udvikling  nu  -  og  vi  har  tænkt  os  at 
få  kirken  repræsenteret  der. 

Fewster  sluttede  sig  til  kirken  da 
han  var  ni,  sammen  med  sine  forældre 
og  søskende.  Han  har  været  grenspræ- 
sident  3  gange,  tjent  i  højrådet  og  væ- 
ret stavssekretær. 

Den  første  missionær 
på  Island 


Mange  kender  den  islandske  forfatter 
Halldor  Laxness'  fremragende  roman 
»Det  genfundne  Paradis«  om  biskop 
Didriks  kamp  for  at  omvende  Islæn- 
dingene til  mormonismen,  men  ikke 
mange  kender  den  sandfærdige  beret- 
ning om  Islands  første  missionær  i 
denne  uddeling.  Den  er  spændende  og 
farverig  som  romanen,  men  har  den 
fordel,  at  den  ikke  er  opdigtet,  og  så 
har  den  en  mere  lykkelig  og  resultatrig 
slutning  -  hvis  man  da  kan  tale  om  en 
slutning,  for  følgerne  af  denne  missio- 
nærs uforfærdede  indsats  har  påvirket 
generationer  og  vil  fortsat  gøre  det. 

En  søndag  omkring  årsskiftet 
1850/51  befandt  en  25  årig  mand  sig  i 
en  lille  forsamling  af  sidste  dages  helli- 
ge til  et  nadvermøde  i  København. 
Han  havde  hørt  om  den  ny  religion  og 
ville  gerne  studere  den  nærmere.  Sene- 
re skriver  han  om  sit  møde  med  evan- 
geliet: 

»Da  var  det,  at  jeg  for  første  gang 
hørte  og  så  vor  elskede  apostel  Erastus 
Snow.  Jeg  forstod  og  troede  på  de 
lærdomme,  som  han  og  hans  ledsage- 
re belærte  om,  og  jeg  blev  døbt  i  hellig 
hengivendhed  og  anger  den  15.  febru- 
ar 1851  af  Peter  O.  Hansen.  Jeg  vidner 
for  Gud  og  mennesker,  at  mit  hjerte 
var  fornyet,  og  jeg  erkendte,  at  evan- 
geliet var  Guds  kraft  til  frelse.« 

Denne  mand  var  Gudmund  Gud- 
mundsson,  født  den  23.  marts  1825  på 
Island,  som  yngste  barn  af  Gudmund 
Gudmundsson  og  Gudrun,  der  nu 
havde  10  børn.  Som  16  årig  blev  han 
sendt  til  København  for  at  lære  guld- 
smedehåndværket, som  han  derefter 
ernærede  sig  ved.  Men  efter  at  være 
blevet  medlem  af  kirken,  skulle  der  gå 
mange  år,  før  den  unge  guldsmed  igen 
fik  mulighed  for  at  beskæftige  sig  med 
sit  fag.  Herren  havde  andre  planer 
med  ham. 

Den  18.  april  1851  -  to  måneder  ef- 
ter sin  dåb  -  blev  Gudmund  ordineret 
til  lærer  af  Erastus  Snow  og  blev  kal- 
det til  at  prædike  evangeliet  for  sine 
landsmænd.   Han   rejste   straks  til 


Island  sammen  med  en  kammerat,  der 
var  ældste. 

Gudmund  skriver: 

»Da  jeg  havde  fundet  evangeliets 
frugter  sødere  og  mere  eftertragtelses- 
værdige end  nogen  anden  frugt,  for- 
ventede jeg,  at  enhver  ville  tro  på  mit 
vidnesbyrd  specielt  min  egen  familie; 
men  nej,  da  jeg  ankom  til  Island  præ- 
dikede jeg  forgæves  for  mine  brødre 
og  søstre.  De  ville  ikke  modtage  mig, 
og  da  mine  fromme  forældre  var  dø- 
de, var  jeg  overladt  til  mig  selv.  Imid- 
lertid fandt  jeg  snart  nogle  få  venner, 
der  trodsede  præsternes  stærke  mod- 
stand og  var  parate  til  at  modtage 
sandheden.  Jeg  blev  ofte  skældt  ud, 
spyttet  på  og  spottet  af  fjender,  men 
fyldt  med  Guds  kærlighed  følte  jeg  in- 
gen vrede  eller  harme  imod  dem,  som 
forfulgte  mig.«. 

Kort  efter  missionærernes  ankomst 
til  Island  omkom  Gudmunds  missio- 
nærkammerat ved  en  drukneulykke. 
Gudmund  fortsatte  uforknyt  sit  ar- 
bejde, der  blev  yderligere  vanskeligg- 
jort ved  at  han  ikke  havde  myndighed 
til  at  døbe.  I  tre  år  forblev  han  på 
Island  og  fik  følgeskab  af  en  ældste 
John  P.  Sorensen,  der  ordinerede 
Gudmund  til  ældste. 

Efter  at  have  døbt  ni  af  sine  lands- 
mænd rejste  ældste  Gudmundsson  til 
København  i  juli  1854.  I  l'/j  år  fort- 
satte han  sin  missionærgerning  i 
Danmark,  indtil  han  under  et  møde  i 
Kalundborg  blev  arresteret.  Han  var 
fængslet  i  7  uger,  men  da  man  ikke 
havde  noget  at  anklage  ham  for,  blev 
han  løsladt,  men  af  politiet  fulgt  til 
København,  hvor  man  meget  mod 
hans  vilje  udskrev  ham  til  soldat. 

Det  var  et  hårdt  slag  for  ham,  og 
efter  1 3  måneders  tjeneste  blev  han  syg 
og  indlagt  på  hospital.  Her  prædikede 
han  udholdende  evangeliet  fra  sin 
seng,  og  en  korporal  blev  døbt,  før 
han  forlod  hospitalet. 

Og  nu  skriver  ældste  Gudmundsson: 

»Efter  at  have  været  på  hospitalet 
meget  længe,  blev  jeg  stillet  for  en  læ- 


gedomstol og  erklæret  for  utjenstdyg- 
tig på  grund  af  dårlige  lunger.  De  gav 
mig  et  pas,  og  jeg  dukkede  op  ved  en 
konference  i  København  til  stor  for- 
undring for  enhver  og  også  for  mig 
selv,  for  jeg  vidste,  at  mine  lunger  var 
så  sunde  som  nogensinde.  Jeg  erkend- 
te, at  det  var  Herren,  der  havde  ind- 
friet et  løfte  til  mig  om,  at  hvis  jeg  ville 
holde  Guds  bud  og  gøre  min  pligt,  så 
ville  han  udfri  mig.« 

Det  blev  nu  besluttet,  at  ældste 
Gudmunsson  skulle  rejse  til  Zion  sna- 
rest, og  den  18.  april  1857  -  nøjagtig  6 
år  efter  hans  kaldelse  til  missionær  - 
forlod  han  København  på  emigrant- 
skibet »Westmoreland.« 

Ombord  på  skibet  var  en  familie 
Garff,  som  ældste  Gudmundsson 
havde  døbt.  Søster  Garff  var  gravid 
og  fødte  en  søn  under  rejsen,  og  der- 
med havde  familien  5  børn.  Bror 
Garff  blev  meget  syg  og  døde,  men 
havde  forinden  taget  det  løfte  af  æld- 
ste Gudmundsson,  at  hans  kone  og 
børn  skulle  fortsætte  til  Zion  under 
Gudmundssons  beskyttelse.  Dette 
løfte  blev  holdt,  og  truppen  ankom  i 
god  behold  til  Saltsødalen,  hvor  æld- 
ste Gudmundsson  ægtede  søster 
Garff.  Sammen  fik  de  tre  drenge,  der 
fik  navnene  Abraham,  Isak  og  Jakob. 

Gudmund  Gudmundsson  døde  den 
21.  september  1883  i  Logan,  Utah,  58 
år  gammel,  tro  mod  sine  pagter. 

Hans  missionærånd  levede  videre  i 
slægten,  og  i  1958  ankom  hans  olde- 
søn  Stewart  Gudmundsson  til  Dan- 
mark kaldet  til  at  forkynde  evangeliet 
og  med  myndighed  til  at  døbe.  Han 
gjorde  begge  dele  godt,  og  den  15.  ok- 
tober 1960  døbte  han  mig  og  min  hus- 
tru. Foreløbig  har  to  af  vore  sønner 
fulgt  missionærkaldet  og  tjent  som 
missionærer  i  Irland  og  i  England,  og 
tre  bereder  sig  dertil. 

På  den  måde  har  »gamle  Gudmund 
Gudmundsson«  fået  indflydelse  på 
mange  menneskers  liv  selv  længe  efter 
at  han  har  fuldført  sin  jordiske  missi- 
on. Jeg  håber,  at  jeg  en  dag  kan  møde 
ham  og  sige  ham  tak,  fordi  han  åbne- 
de sit  hjerte,  kæmpede  og  holdt  ud  til 
enden. 

Henning  K.  Frederiksen 

Finner  ændrer  livsstil  for 
at  tilpasse  sig  kirken 


[:n  tørst  efter  kundskab,  og  en  usæd- 
vanlig pligtopfyldenhed  har  hjulpet 
Tapani  ogSinikka  Fristrøm  til  mange 
store  opnåelser.  Ved  at  kombinere  de 
moderne  fremskridt  med  deres  forfæ- 
dres høje  etiske  standarder  og  hårdfø- 
re traditioner,  har  det  unge  par  tileg- 
net sig  det  bedste  af  finsk  levevis. 

Familien  Fristrøm  bor  i  et  lille 
øsamfund  der  hedder  Laajasalo,  og 
som  ligger  i  Helsinki  havn.  Deres  dej- 
lige hjem  er  et  tofamiliershus,  som 
Fristrøm  byggede  sammen  med  den 
anden  ejer.  Han  har  sit  eget  micro- 
computerfirma,  Fri-Data-Strøm,  hun 
er  nu  hjemmegående  husmor,  og  har 
tidligere  undervist  på  Helsinki  univer- 
sitet. 

Familien  Fristrøm  blev  døbt  i  1978. 
Hun  var  parat  tidligere,  men  ventede 
på  ham.  »Jeg  er  den  eneste  i  min  fami- 
lie der  har  sluttet  sig  til  kirken«,  for- 
tæller hun.  »Min  far  var  luftkaptajn 
og  min  mor  lod  os  finde  vores  egen 
tro,  men  opdragede  os  efter  stærke  eti- 
ske principper.  Hun  var  imod  kirken, 
indtil  jeg  endelig  skrev  hende  et  6-si- 
ders  brev  og  fortalte  hende  hvor  ondt 
hendes  modvilje  gjorde  mig,  da  den 
var  affødt  af  usande  fremstillinger  af 
kirken  i  pressen  og  tv.  Jeg  fortalte 
hende,  at  jeg  gennem  årene  ofte  havde 
følt  en  tomhed  og  længsel  i  min  sjæl, 
og  at  jeg  søgte  noget.  Jeg  vidste  at 
skabelsen  ikke  var  sket  ved  et  tilfælde, 
og  at  der  måtte  findes  en  stor  og  vid- 
underlig Skaber.  Men  skønt  jeg  ofte 
bad,  havde  mine  bønner  ikke  noget 
formål. 

Som  et  svar  på  min  famlen,  kom 
missionærerne  til  vor  dør.  De  kom  i 
en  svær  periode  for  os  -  der  var  alt  for 
meget  arbejde,  stor  gæld,  konstant 
pengemangel  og  jeg  var  højgravid. 

I  begyndelsen  forstyrrede  og  irrite- 
rede missionærernes  besøg  både  Ta- 
pani og  mig,  men  de  var  altid  venlige, 
de  udviste  oprigtig  kærlighed  og  var 
hjælpsomme.  Over  en  periode  på  2  år, 
gjorde  de  mit  hjerte  varmt  og  modta- 


geligt. 1  dem  kunne  man  se  sandheden 
i  skriftstedet:  »på  deres  frugter  skal  1 
kende  dem«.  Det  er  nogle  af  de  ting 
jeg  skrev  til  min  mor.  Hun  græd  da 
iiun  læste  mit  brev,  og  nu  forstår  hun 
hvordan  jeg  har  det  med  kirken. 

Tapani  og  Sinikka  Fristrøm  var 
barndomskærester.  »Jeg  var  14  da  jeg 
så  Sinikka  for  første  gang,  og  jeg  vid- 
ste at  jeg  ville  gifte  mig  med  hende  en 
dag,  men  det  tog  mig  2  år  inden  jeg  fik 
mod  nok  til  at  invitere  hende  ud«, 
sagde  Tapani,  med  den  humor  som  er 
en  familiestyrke.  »Sinikka  var  altid  en 
meget  dygtig  elev,  altid  den  bedste. 


Hun  fik  mig  til  at  lave  mine  lektier,  for 
ellers  ville  hun  ikke  have  noget  at  gøre 
med  mig". 

Søster  Fristrøm  er  cand.  mag.  i  fy- 
siologi og  licentiat  i  farmalogi.  Den 
første  grad  tog  6  år  og  den  næste  5  år. 
Hun  har  undervist  i  fysiologi  og  far- 
makologi i  II  år  ved  Helsinki  univer- 
sitet og  ved  byens  dyrlægeuniversitet.  I 
januar  1983  afsluttede  hun  endnu  5 
års  arbejde,  ved  at  færdiggøre  sin  dok- 
torgrad i  farmakologi  -  et  studium  af 
blodtrykket  under  forskellige  former 
for  bedøvelse. 

Hun  underviste  i  3  dage  og  arbej- 


Fristrøm's  hjem,  på  en  ø  i  Helsinki  havn. 

dede  i  laboratoriet  i  12  dage.  Somme- 
tider var  det  nødvendigt  at  arbejde  om 
lørdagen  og  søndagen,  og  i  hendes  15 
år  som  studerende  og  lærer  fik  hun 
omkring  4  timers  søvn  hver  nat. 

»Min  hustru  drives  ikke  af  ambitio- 
ner«, siger  broder  Fristrøm.  »Hun  har 
arbejdet  så  hårdt,  fordi  hun  er  så  sam- 
vittighedsfuld. Vort  største  ønske  i  alle 
disse  år  med  stram  økonomi  var,  at 
hun  kunne  blive  hjemme  og  være  en 
hustru  og  moder.  Nu  har  vi  gode 
økonomiske  forhold.  Vi  har  betalt  vo- 
re lån  og  hun  kan  blive  hjemme«. 

Da  den  finske  befolkning  stagnerer, 
opmuntrer  regeringen  til  at  man  får 
børn,  og  der  findes  et  belønningssy- 
stem for  mødre  der  bliver  hjemme. 

Fire  gange  om  året  betaler  staten 
»lapslisa«  (børnepenge),  på  ca.  500 
Fmark  pr.  barn  under  16.  Derudover 
modtager  den  hjemmegående  mor  700 
mark  om  måneden,  hvis  der  er  3  ikke- 
skolesøgende  børn  i  hjemmet,  og  en  af 
dem  er  under  3.  Med  deres  storfamilie 
med  8  børn  (3  børn  anses  for  mange  i 


Finland)  får  familien  Fristrøm  om- 
kring 90.000  kr.  årligt. 

Søster  Fristrøms  lange  periode  med 
meningsfyldt  arbejde  udenfor  hjem- 
met har  åbenbart  ikke  virket  dårligt 
på  børnene,  som  er  glade  og  meget 
høflige.  De  hilser  høfligt  på  en  gæst  og 
er  opmærksomme  og  stille.  Alle  bør- 
nene har  et  navn  fra  naturen  -  Suvi 
(sommer),  14,  Pilvi  (sky),  12,  Otso 
(bjørn),  9,  Pyry  (snestorm),  8,  Visa 
(knudret  træ),  6,  Jyry  (torden),  3,  Tuu- 
li  (vind),  2,  og  Meri  (hav),  5  måneder. 

Familien  Fristrøm  føler  at  familien 
har  opnået  meget  på  kort  tid,  ved  at 
forenkle  sin  livsstil  og  koncentrere  sig 
om  det  der  betyder  mest. 

»Vi  arbejder  ikke  om  søndagen,  der 
går  vi  i  kirke«,  fortæller  broder  fri- 
strøm. Han  er  højpræsternes  gruppe- 
leder i  Helsinki  1.  ward  og  bærer  et 
stærkt  vidnesbyrd  om  tiende,  og  fami- 
liesammenhold. »Vi  gør  alt  sammen 
-går  ture,  tager  på  skovture,  leger,  cyk- 
ler og  læser.  Pigerne  lærer  håndarbej- 
de -  at  strikke,  brodere  og  sy  -  og  Si- 


nikka  lærer  dem  at  spille  klaver«. 

I  deres  dejlige  ø-område  samler  de 
blåbær,  solbær  og  andre  bær  i  skoven, 
og  laver  syltetøj  og  saft.  I  haven  har  de 
rababer,  hindbær,  jordbær  og  solbær. 
De  spiser  kun  lidt  sukker,  og  børnene 
har  aldrig  smagt  slik. 

Finnerne  elsker  mange  slags  brød, 
og  søster  Fristrøm  bager  20  brød  om 
ugen  og  fryser  dem.  En  af  favoritterne 
er  det  llettede  pulla-brød.  som  smager 
pragtfuldt  med  smør  og  hjemmelavel 
syltetøj.  Familien  spiser  kun  lidt  kød, 
men  meget  fisk,  mange  grøntsager  og 
sojabønner.  I  august  bliver  fryseren, 
kælderen  og  frugtglassene  fyldt  med 
ting  fra  haven. 

»Evangeliet  har  fyldt  vort  liv  med 
en  ophøjet  fred«,  siger  søster  Fri- 
strøm, »og  vor  kærlighed  til  hinanden 
er  blevet  stærkere.  Vi  ved  at  vore  børn 
er  en  stor  gave,  og  når  vi  knæler  til 
aftenbøn  er  vi  så  taknemlige  for  at 
vort  liv  sammen  vil  vare  evigt«. 
Dorothy  Stowe 
Church  News 


Tapani  og  Sinikka  Fristrøm  med  seks  af  deres  otte  børn  er  en  usædvanlig  stor  familie  efter  finske  forhold. 

